
Prof. dr. sc. Ivo Grgić 

Agronomski fakultet Sveučilišta u Zagrebu 



Uvod 

Kada me uvijek dragi, a u mnogim stvarima 
i pritajeni uzor (da se zna tko je stariji), Anto 
Knežević, zamolio za uvod u projekt »Bo¬ 
sanska Posavina 2030.«, odmah sam pristao. 

Na pristanak me natjera sveprisutna sramota 
nikad dostatnog povrata duga rodnom kraju 
koji me je u najvećem odredio ovakvim kak¬ 
vim jesam. Pomalo naivan a ponekad i pro¬ 
računat, uvijek sam slijedio uputu pokojnog 
djeda Ante koju dobih koncem 1979. godine: 
»Sine, gradi kuću đe god bio.« I »Bosna- 
prevozom« iz Jošave te »ubrzanim« iz Bro¬ 
da odoh sa željom brzog, ali (kao i kod 
toliko drugih) nikad ostvarenog povratka. 

Drugo, ne manje važno: čast i obveza napi¬ 
sati nešto u Biltenu udruge koja nosi ime 
meni neizmjerno dragog fra Grge Vilića. S 
njime sam, osim dugih rasprava, sučeljava¬ 
nja i nadasve međusobnog uvažavanja, sura¬ 
đivao na njegovoj zadnjoj knjizi, 1 koja je 
trebala biti uvod za nove projekte. 


I treće, razmislih u brzini: te sada još uvijek 
daleke 2030. godine moći ću se, ako bude 
potrebno, pozvati na Alzheimera, bez obzira 
na očekivanu »holostvamost«. 

Što napisati u Uvodu, a izbjeći patetiku? Što 
iz ponuđenog »materijala« potvrditi, a ipak 
ostati ozbiljan u traženja smisla? Koliko je 
ozbiljno polemizirati sa nepoznatim? Koliko 
je neozbiljno tražiti u »Danu poslije« 2 jutro 
kao nastavak onog jučer, zaboravljajući da 
ponekad postoji i nešto »između«? 

U povijesti pisanoj i nepisanoj, i umnici i 
drugi, pokušavali su ono sutra zamisliti kao 
preslik današnjice. Poneki su pokušavali čak 
i ono »vrijeme kako su pričali« prenijeti u 
»vrijeme u kojem će se pričati«. 



Boje Posavine. (Foto: Mato Bičvić.) 

1 1vo Grgić, »Gospodarstvo Podvučijaka«, u knjizi: fra Grga Vilić 
[urednik i suautor], Podvučijak: zemlja i ljudi. (Potočani: Doku¬ 
mentacijski centar Podvučijak; Tuzla: Bosanska riječ; Odžak: 
HKD Napredak, 2008.), str. 127-138. Ivo Grgić je rođen koju 
stotinu metara od fra Grgine rodne kuće. 0 Ivi Grgiću mogu se 
naći podatci na mrežnoj stranici Agronomskog fakulteta u 


Zagrebu: http://www.agr.unizg.hr/cro/curriculum/grgic ivo.htm . 
(Opaska A. K.) 

2 Američki televizijski film »Dan poslije« (The Day After) emitiran 
je 20. studenog 1983. na mreži ABC televizije. Film prikazuje 
izmišljeni vojni sukob između snaga NATO-a i Varšavskoga 
pakta koji ubrzo prerasta u atomski rat između SAD-a i So¬ 
vjetskog Saveza. Tijekom prvog emitiranja film je vidjelo više 
od 100 milijuna ljudi. (Opaska A. K.) 

U mnoštvu misterija, za mene je bio i ostao 
najveći misterij čovjek, u svim oblicima kak¬ 
vim ga možemo zamisliti. Pa i Bosanska Po¬ 
savina 2030. bit će i dalje prostor čovjeka, i 
to onoga što ga Stvoritelj stvori na svoju sli¬ 
ku i priliku. Boje kože, jezika i drugih obi¬ 
lježja Bogu milih. A sve drugo će biti manje 
važno. Sve drugo moglo bi ubrzo postati 
suprotnost naših sadašnjih želja ili, još gore, 
postati suprotnost naših samosažaljenja. 

Pomno sam iščitao ovaj cijeli projekt, po¬ 
čevši od krasne futurističke prispodobe u 
kojoj dominiraju »stroj« i »spolnost« pa do 
zadnjih redaka što ih napisaše Mara Barišić, 
Jozo Blažević Jokan, Ivica Budulica Štrikan, 
Ilija Džepina, fra Mladen Jozić, Anto Kne¬ 
žević, Slavko Knežević, Blaž Kovačević, 
Ivo Lubina Dino, Ivo Matić, Ružica Šušnja¬ 
ra i Pavo Vilić. Nakon čitanja nametnu mi se 
pitanje naših ograničenosti. Poglavito ogra¬ 
ničenosti u promišljanju budućnosti. Sjetih 
se mnogih pogrješaka od kojih mi se namet- 
nuše dvije, od tolikih u povijesti učinjenih. 

Prva je pogrješka T. R. Malthusa (1766.- 
1834.) koji u Eseju o principima stanovni¬ 
štva onomad zaključi da se stanovništvo raz¬ 
množava brže nego što raste proizvodnja 
hrane. Ljudi se »množe« geometrijskom 
progresijom (1, 2, 4, 8, 16, 32...), a proiz¬ 
vodnja hrane linijom aritmetičke progresije 
(1, 2, 3, 4, 5, 6...) - zaključi on. Zato su ljudi, 
prema Malthusu, osuđeni na bijedu i siroma¬ 
štvo te žurno treba poduzeti mjere ograni¬ 
čenja porasta stanovništva, jer će oni »sami 
sebe pojesti«. Razvitak tehnologije opovrg¬ 
nuo je njegovu teoriju. Problem gladi i pot¬ 
hranjenosti je posljedica nepravedne preras¬ 
podjele hrane, jer se u svijetu danas proizvo¬ 
di znatno iznad ukupnih potreba. 

Kao drugo, spomenimo »ludistički« pokret u 
Engleskoj početkom 19. stoljeća. On se po¬ 
javio iz straha od pojave parnih strojeva koje 
su radnici optužili za tada masovnu nezapo¬ 
slenost. Razvitak proizvodnje, trgovine, teh¬ 
nike, ali i potreba tog istog stanovništva za 
robama, doveli su do nedostatka radnika. 
Potonji otkriše da pravo zlo jesu vlasnici ka¬ 
pitala, koji postadoše i vlasnici ovozemalj¬ 


skog im življenja. Uzalud Francuska revolu¬ 
cija završena koncem osamnaestog stoljeća i 
borba za temeljna prava radnika u konačnici 
uobličena sa »tri puta osam«. 3 

Teško je zamisliti »Dan poslije«, naročito 
ako se to i ne pokuša. Teško je u našoj ogra¬ 
ničenosti prihvatiti neminovnost dolazećeg 
te ostaje jedino: »Što nije zapisano, nije se ni 
dogodilo«. 

U prošlom stoljeću i tisućljeću, daleke (a 
meni bliske) 1976., 1977., 1978. i 1979., 
mnogi su zbog njima znanih razloga, ali za¬ 
mišljajući »svoje sutra«, napuštali Posavinu. 
I svaki puta se prilikom »posjeta« zavičaju 
čudili da to »nije ono što su ostavili«. 

Pa neka ovih nekoliko riječi bude moj »po¬ 
vratak«, ali i potpora i izraz divljenja svima 
koji se više od nas drugih brinu što će biti 
sutra »tamo dole«. Što bilo da bilo, Bo¬ 
sanska Posavina će opstati, pa makar se pi¬ 
sala i kao EoeaHCKa IIocaBHHa, ftf 

8P03XOiO ili bilo kako 

drugačije. Ako ni zbog čega drugog, barem 
zbog zapisanih riječi i u ovome projektu. 

Projekt je obogaćen ilustracijama. Među nji¬ 
ma se ističu slike Mate Bičvića, jednog od 
najpoznatijih umjetničkih fotografa iz Bo¬ 
sanske Posavine. Mato se trenutno nalazi u 
Japanu. Njegove su slike, uz dopuštenje, 
uzete sa http://fotozine.orq/index.php?omen=MataB . ■ 


U Zagrebu, studeni 2013. godine 



Terino brdo u Jošavi kraj Odžaka. (Foto: Iva Grgić.) 


3 »Tri puta osam« odnosi se na izboreno radničko pravo da tije¬ 
kom radnog dana imaju 8 sati posla, 8 sati spavanja i 8 sati za 
slobodne djelatnosti. (Opaska A. K.) 

Upravni odbor Udruge »fra Grga Vilić« 


Osnove projekta 

Ideja o projektu »Bosanska Posavina 2030.« 
nastala je u ljeto 2013. godine. Projekt je 
završen u studenome 2013. 

Pod Bosanskom Posavinom smatra se osam 
sjevemobosanskih općina iz 1991. g.: Bo¬ 
sanski Brod, Bosanski Samac, Brčko, Der- 
venta, Gradačac, Modrica, Odžak i Orašje. 4 
Posavina (površine oko 2615 km 2 ) na jugu 
se graniči s općinom Doboj. U Posavini je 
1991. živjelo 319.593 stanovnika: 133.467 
(blizu 42%) Hrvata, 88.484 (blizu 28%) 
Srba, 70.907 (iznad 22%) Bošnjaka, 18.145 
(blizu 6%) Jugoslavena te 8.590 (blizu 3%) 
ostalih. Većinski hrvatska naselja i pripadni 
krajevi zauzimah su 54% Posavine. 5 Danas 
je Bosanska Posavina razdijeljena na dio 
RS-a, Županiju Posavsku, Distrikt Brčko i 
dio Tuzlanskog kantona (Gradačac). 

Na početku projekta pojavio se prigovor koji 
glasi: »Mi ne možemo imati viziju Bosanske 
Posavine odvojeno od širega konteksta (Bos¬ 
ne i Hercegovine, Europe i svijeta).« Prigo¬ 
vor smo uvažili. Ovaj projekt sadrži i nužni 
opis budućeg stanja u svijetu 2030. godine. 

Predviđanje budućnosti Bosanske Posavine 
(kao i svako predviđanje) sadrži niz nepo¬ 
znanica. Ipak ovaj projekt nije tek skup sub¬ 
jektivnih strahova, nada i mašte nekolicine 
pojedinaca. Naime, projekt je zasnovan i na: 

a) provjerljivim činjenicama, uključujući i objavljene 
podatke Agencije za statistiku BiH, 

b) demografsko-ekološkim i drugim kretanjima, 

c) razvojnim mogućnostima regije i 

d) stranim scenarijima o budućnosti BiH i Europe. 

Ta četiri elementa daju ovom projektu obi¬ 
lježja strateškog dokumenta. 


4 Marko Babić, »Bosanska Posavina«, Hrvatska enciklopedija Bo¬ 

sne i Hercegovine. Sv. 1: A-Đ. Gl. urednik Jakov Pehar. (Mos¬ 
tar: Hrvatski leksikografski institut Bosne i Hercegovine, 2009.), 
str. 270. 

5 Šaša Mrduljaš, »Prostorno-demografsko određenje etničkog i 

političkog pojma Bosanske Posavine«, Nova prisutnost, 7 
(2009.), 1, str. 90 i si. 



Bukvica: šumski put iz Donjega Pećnika prema crkvi. 
(Snimljeno 10. studenoga 2012.) 


Predstavljanje projekta javnosti 

Projekt »Bosanska Posavina 2030. godine« 
predstavljen je javnosti 11. prosinca 2013. u 
odžačkom Centru za kulturu. Na tribini su o 
budućnosti Posavine govorili prof. dr. sc. 
Ivo Grgić s Agronomskog fakulteta u Zagre¬ 
bu; istraživačica etnoglazbene baštine mr. 
Kristina Čustonjić iz Žepča te predsjednik 
Udruge mr. sc. Anto Knežević. Nastupile su 
i narodna sviračica Marica Filipović i pjeva¬ 
čica Kaja Pavlović iz Žepča. Nakon izlaga¬ 
nja razvila se živahna rasprava. 

O tribini i projektu izvijestili su tiskani i 
elektronski mediji (sarajevski Katolički tjed¬ 
nik, 6 Katolička tiskovna agencija, posavski 
portal www.posavina.org itd.) u prosincu 
2013. godine. Pozivajući se na agenciju 
KTA, sarajevski mjesečnik Svjetlo riječi u 
novogodišnjem broju 2014. je tiskao slijede¬ 
ću vijest (koju objavljujemo uz dopuštenje): 


6 Anto Pranjkić, »Bosanska Posavina nije zaboravljena«, Katolički 
tjednik, broj 51 (22. prosinca 2013.), str. 6. Foto: Pero Stanoje- 
vić Pecko. 

Budućnost 
Bosanske Posavine 

KTA 


ODŽAK - U odžačkom Centru za 
kulturu 11. prosinca predstavljena 
je studija o budućnosti Hrvata i 
drugih stanovnika sjeverne Bosne. 

Studija je rezultat projekta 
udruge Fra Grga Vilić, a autorstvo 
potpisuju: inženjeri, doktori zna¬ 
nosti, svećenici, književnici i dr. 
Uvodni dio i recenziju projekta 
uradio je prof. dr. Ivo Grgić s Agro- 
nomskog fakulteta u Zagrebu, po¬ 
drijetlom Posavljak. U projektu je 
opisan međunarodni položaj BiH 
2030. godine, kao i sljedeći aspekti 
života u Posavini: stanje okoliša i 
izvori energije, migracije stanov¬ 
ništva, politika, zaposlenost, sred¬ 
stva plaćanja usluga, prosvjeta, 
jezik, zdravlje i vjera. 

Na tribini su sudjelovali još: 
istraživačica etnoglazbene baštine 
mr. Kristina Čustonjić, predsjed¬ 
nik udruge Fra Grga Vilić mr. sc. 
Anto Knežević te dekan Dobor- 
skog dekanata preč. Jakov Filipo- 
vić. Sve konstruktivne primjedbe 
iz rasprava bit će unesene u ko¬ 
načnu varijantu dokumenta o bu¬ 
dućnosti Bosanske Posavine. □ 

siječanj 2014. Svjetlo riječi 39 


I tribina i projekt naišli su uglavnom na po¬ 
zitivan odjek. 7 Bilo je i nekoliko konstruk¬ 
tivnih kritičkih primjedaba. Te smo primje¬ 
dbe usvojili. 

U ovu, konačnu verziju dokumenta »Bosan¬ 
ska Posavina 2030. godine« uključili smo 
slijedeće važnije izmjene i dopune: 

1. Pojašnjavamo da naš »projekt« nije finan¬ 
ciran novcem iz europskih fondova, nego 
novcem članova Udruge. Riječ »projekt« 
ima više značenja. Projekte rade i učenici u 
školama, i istraživači u znanstvenim ustano¬ 
vama, a ne samo činovnici EU-a. 

2. Pojašnjavamo da ovaj projekt o budućno¬ 
sti Posavine nije plan gospodarskih mjera za 
oporavak Bosanske Posavine. 8 Ovaj doku¬ 
ment više opisuje vjerojatni izgled života u 
Posavini 2030. godine. 

3. U ovoj je verziji skraćen prijašnji opsežni 
odjeljak koji je razmatrao odnos Crkve, vje¬ 
re, braka, obitelji i tehnološki potpomognu¬ 
te oplodnje. Odjeljak je sveden na nekoliko 
osnovnih tvrdnja i činjenica, bez dodatnog 
tumačenja ili kritičkog obrazlaganja. 9 

4. Znatno je skraćen i odjeljak u kojemu su 
bili opisani različiti scenariji budućnosti 
BiH, koje je razradila njemačka zaklada 
Friedrich Ebert Stiftung. 


7 Komentari tribine i projekta kretali su se od umjerenih pohvala 

do izraza oduševljenja. Citiramo neke komentare: »Tribina 
ukazuje na dolazak pametnih, domaćih ljudi u Posavinu.« 
»Tribina je bila pravi melem na ranu.« »Odlične teme, odlični 
komentari, odlični ljudi!« »Bilo je divno i imao sam divnih stvari 
za čuti.« »Naš kraj s ovakvim tribinama doživljava nov 
intelektualni zamah.« »Sve je funkcioniralo odlično, ko švicarski 
sat.« 

8 Planove gospodarskih mjera razrađuju stručni timovi, a usvajaju 

ih državni dužnosnici. Timovi i dužnosnici zastupaju određene 
političke interese. Udruga zastupa interese svojih članova, a to 
su građani različitih političkih usmjerenja. Udruga pokreće jav¬ 
nu raspravu o važnim pitanjima, ali ne posjeduje moć provedbe 
planova u praksi. 

9 Tema raspada tradicionalne obitelji, braka itd. je veoma aktu¬ 

alna, ali izaziva snažne emocionalne reakcije. 0 različitim svje¬ 
tonazorima i etičkim pitanjima može se organizirati posebna 
tribina ili okrugli stol. 

O predviđanjima budućih događaja 

Mnoga su se predviđanja iz prošlosti do da¬ 
nas ostvarila. Navodeći brojne primjere (put 
na mjesec, potonuće Titanica, knjige Julesa 
Vemea, H. G. Wellsa i Georgea Orwella), 
ruski autor Nikolaj Kofirin zaključuje: 

»Poznati su mnogi slučajevi kada su izvješća novina¬ 
ra i pisaca doslovce predviđala događaje. [...] Pre- 
mnogi fantastični i filozofski opisi budućnosti obistinili 
su se u stvarnosti.« 10 

Tehnologija je omogućila da se ostvare 
mnoga jučerašnja predviđanja (»Ima stvari 
koje su prije jedan naraštaj bile građa iz 
romana, a koje su danas moguće: oplodnja 
in vitro, kirurgija in utero, kloniranje i proiz¬ 
vodnja nanočipova«), ali Crkva zbog etič¬ 
kih razloga ne prihvaća ta ostvarenja. * 11 

Na Zapadu postoje timovi raznih stručnjaka 
koji analiziraju sadašnjost i predviđaju bu¬ 
dućnost. To su znanstvenici, izumitelji, pisci 
i futuristi. Oni prate dostupne izvore, tekuća 
kretanja, dugoročne promjene u okolišu, 
napredak tehnologije i medicine. Takav je, 
primjerice, trajni suradnički projekt nazvan 
»FutureTimeline« (Vremeplov budućnosti). 



Kotač za razgledanje u gradu budućnosti. 
(Izvor: http://desktopclub.ru) 


Međutim, zapadna futuristička predviđanja 
(kao i strani scenariji o budućnosti BiH) 
imaju ozbiljan nedostatak: svode se uglav¬ 


10 HuKonaii KocpbipuH, »Eyaymee fljis EBponbi u fljis Poccmm«. 
Dostupno pri http://subscribe.ru/qroup/chem-horosha-zhizn-za- 
qranitseivse-za-i-protiv/5172874/ . 

11 »Catholic Social Doctrine: Morality, Science, and Technology«. 

Dostupno pri 

http://www.catholic.org/hf/faith/storv. php?id=46253 . 


nom na politiku, gospodarstvo i tehnologiju. 
Navedimo primjer. »FutureTimeline« u op¬ 
sežnom izvješću za 2030. godinu opisuje sli¬ 
jedeće glavne teme života (po naslovima): 

2030 .: Globalno stanovništvo doseže kritičnu točku | 
Ubrzano raste uporaba razslanjivanja [morske] vode j 
U razvijenim državama proširena je tehnologija "pa¬ 
metne elektromreže" | SAD slabi kao svjetska sila | 
Većina novih automobila su električni ili su hibridi j 
Umjetna inteligencija je široko rasprostranjena | De¬ 
presija je globalna bolest broj jedan | Znatno se 
povećalo muslimansko stanovništvo | Indija postaje 
najmnogoljudnija država na Zemlji | Usavršeno je 
modeliranje potpunih vremenskih prilika | Svemirski 
otpad u orbiti postaje glavni problem za svemirski let | 
Svemirski brod »Jupiter lcy Moon Explorer (JUICE)« 
[Istraživač Jupiterova ledenog mjeseca] dospio do Ju- 
piterova sustava | U pogon puštena nadzvučna letje¬ 
lica »Lockheed Martin SR-72« | Novi naraštaj vojnih 
helikoptera | Superbrza analiza mjesta zločina | Nova 
zanimanja današnjice. 12 

U tom izvješću na tridesetak stranica pre¬ 
šućuju se temelji na kojima počiva dosa¬ 
dašnja ljudska zajednica i čovjekov život. 
Ne spominje se kultura. Ne spominje se 
imenica obitelj (spominje se samo kao pri¬ 
djev: »obiteljsko nasilje«, family violence). 
Ne spominju se ni tradicionalne vrijednosti 
kao što su: marljivost, ustrajnost, mudrost, 
strpljivost, razboritost, pravednost, jakost, 
poštenje, čast, uzdržanost, čistota, velikodu¬ 
šnost, žrtva (odricanje), ljubav, nada, savjest, 
poštovanje, dobrota. Ne spominju se ni vjera, 
ni religija (a kamoli Bog). 13 Ta budućnost 
kao da pripada strojevima, a ne ljudima. 

Na taj manjak ljudskosti i duhovnosti teh- 
nologiziranog svijeta ukazuju mnogi istraži¬ 
vači. Zato ovdje valja ukratko opisati ulogu 
tehnologije. Zašto? 

Zato što će budućnost čovječanstva odrediti 
dvije sile. Prvu silu predstavlja tehnologija, 


12 Dostupno pri 

http://www.futuretimeline.net/21stcenturv/2030.htm . 

13 Riječ »istina« se spominje samo u bilješci pod naslovom 
»Ružna istina o svemirskom otpadu: do 2030. godine 
utrostručit će se problem krhotina u orbiti« (»Ugly Truth of 
Space Junk: Orbital Debris Problem to Triple by 2030«, 
Space.com: http://www.space.com/11607-space-iunk-risinq- 
orbital-debris-levels-2030.html ). 

uključujući i razne medije. Drugu silu pred¬ 
stavlja čovječnost, koja uključuje obitelj i 
duhovnost. 

Enciklika Humanae vitae (»0 ljudskom ži¬ 
votu«) pape Pavla VI. je 1968. predvidjela 
opasnosti od tehnologije. Suvremena tehno¬ 
logija mijenja percepciju obitelji i produža¬ 
vanja ljudske vrste. Uz tehnologiju dolazi i 
rodna (eng. gender ) ideologija koja ljudsku 
spolnost više ne vidi kao dio čovjekove 
naravi, nego kao društvenu ulogu koju mo¬ 
žemo sami birati po volji. Biskup Mario 
Toso, tajnik Papinskog vijeća za pravdu i 
mir, ističe da 

»iza međunarodnog promicanja rodno usmjerenih 
politika "postoji projekt rušenja socijalnog poretka 
društva, stavljajući tako u pitanje ideju ljudskog bića." 
Ako se čovjekova spolnost može izabrati, onda "ideja 
o obitelji nema sadržaja pa ona postaje stvar bez 
značenja [,..]".« 14 

Oko tih pitanja postoji puna suglasnost iz¬ 
među Katoličke i pravoslavnih crkava (za 
razliku od protestantskih crkava 15 ). 

Papinsko vijeće za obitelj i Odjel za vanjske 
odnose Moskovske Patrijaršije održali su 13. 


14 Andrea Gagliarducci, »Vatican bishop: today's technological 
dangers foreseen by Humanae Vitae« (July 26,2013). Isticanje 
je dodano. Dostupno pri 

http://www.catholicnewsagencv.com/news/vatican-bishop- 

todavs-technological-dangers-foreseen-bv-humanae-vitae/ . 

15 U američkoj episkopalnoj crkvi neki biskupi već odavno zaređu- 
ju svećenike-homoseksualce i svećenice-lezbijke. [Bruce Baw- 
er, »VVho's on Trial - The Heretic Or the Church?«, The New 
York Times Magazine, 7. travnja 1996., str. 39.] U listopadu 
2013. u Nacionalnoj katedrali u VVashingtonu održano je vi- 
kendsko odavanje počasti homoseksualnoj mladeži (weekend 
tribute to the homosexual youth). Tada je Gary Hali, evange- 
lički rektor Nacionalne katedrale u VVashingtonu, izjavio: »Gri¬ 
jeh je odupirati se homoseksualnosti. [...] Grijeh je heterosek- 
sualnost. [...] Tek kad to jasno i smjelo i hrabro kažu sve naše 
crkve, tad će naša lezbijsko-homoseksualno-biseksualno-trans- 
seksualna mladež biti slobodna da raste u kulturi koja će ih u 
potpunosti prigrliti takve kakvi jesu.« [»Only when ali our chur- 
ches say that clearly and boldly and courageously will our 
LGBT youth be free to grow up in a culture that totally embrac- 
es them fully as they are.« Heather Clark, "Dean of VVashing- 
ton’s National Cathedral: It’s a Sin to Oppose Homosexuality" 
[October 8, 2013], http://christiannews.net/2013/10/08/dean-of- 
washingtons-national-cathedral-its-a-sin-to-oppose- 
homosexuality/] 


studenoga 2013. u Rimu seminar »Pravo¬ 
slavni i katolici zajedno u obranu obitelji«. 16 

Predsjedništvo Sinodalnoga biblijsko-bogo- 
slovnog povjerenstva Ruske pravoslavne 
crkve održalo je 15. studenoga 2013. izvan¬ 
rednu sjednicu o »nadomjestnom majčin¬ 
stvu« (rus. cypporaTHoe MaTepHHCTBO, eng. 
surrogate motherhoođ). Predsjedavajući Po¬ 
vjerenstva, metropolit Ilarion, dopušta odgo¬ 
du krštenja djece rođene od nadomjestnih 
majki. On se pozvao i na stav Društva 
pravoslavnih liječnika Rusije koji »nadomje- 
stno majčinstvo« smatraju »protuprirodnim i 
moralno nedopustivim« čak i »kada se os¬ 
tvaruje na nekomercijalnoj osnovi«: 

»Ova metoda pretpostavlja razaranje duboke emoci¬ 
onalne i duhovne bliskosti, koja se uspostavlja između 
majke i djeteta još tijekom trudnoće. [... To je] poni- 
žavanje ljudskog dostojanstva žena kojima zakon do¬ 
pušta da svoje tijelo koriste kao svojevrstan inkubator. 
[To je] biološka prostitucija.« 17 



Dječak na pećničkom »studencu« (2012.) 


Bugarska pravoslavna crkva ističe da su ne¬ 
ke metode tehnološki »potpomognute oplo¬ 
dnje i nadomjestnoga majčinstva u očitoj su¬ 
protnosti s pravoslavnim shvaćanjem podri- 


16 »Ortodossi e Cattolici insieme per la famiglia«. Dostupno pri 
http://www.familiam.org/famiqlia ita/eventi/00005550 Ortodoss 

i e Cattolici insieme per la famiglia.html . 

17 »npo6neMy cypporaTHoro MaTepuHCTBa o6cyAMJin Ha 
3aceflaH mm pacwnpeHHoro npe3MAMyivia CMHOAaiibHOM 
6n6neMCKO-6orocjiOBCKOM kommccmm«. Dostupno pri 
http://www.patriarchia.ru/db/text/3369207.html . 

jetla i smisla života«, jer danas »bezdjetni 
roditelji mogu izabrati i naručiti rasu, spol, 
genotip, genetsko prenošenje / izbjegavanje 
bolesti, kvocijent inteligencije, vanjske, inte¬ 
lektualne i fizičke crte, svojstva i osobenosti 
budućega djeteta, kao i obrazovni stupanj 
davatelja (poželjno je da imaju barem fakul¬ 
tet, a još su traženiji doktori znanosti)«. 18 

Francuski je istraživač Claude Levi-Strauss 
još 1986. godine napisao da će djeca rođena 
iz tehnoloških zahvata moći imati »čak i tri 
majke i dva oca kad tvorac nije isti muš¬ 
karac kao otac i kad su uključene tri žene: 
ona koja daje jajašce, ona koja posuđuje 
svoju maternicu i ona koja će biti zakonita 
majka djeteta...« 19 

U studenome 2013. Gruzijska pravoslavna 
crkva oštro se usprotivila inicijativi zagovor¬ 
nika zajednice LGBT (lezbijskih, gej, bisek- 
sualnih, transrodnih i međuspolnih osoba) da 
osnuju prihvatilište za djecu bez roditelja. 20 



Bog s tobom, dobri čovječe! (Foto: Mato Bičvić.) 


Prijetnje čovjeku od tehnologije prepoznala 
je i Srpska pravoslavna crkva (SPC) koja je 
osnovala »Centar za proučavanje i upotrebu 
savremenih tehnologija«. Upravnik Centra 
(informatičar i prezviter dr. se. Oliver Subo- 
tić), objavio je knjigu u kojoj, sa Crkvenoga 


18 »CiaHOBnne Ha Cb. Cmhoa Ha BlUj othocho MeTOflme Ha 
acMCTMpaHa penpoflyKpna u 3aMecTBaii(0T0 MaMHMHCTBo.« 
Dostupno pri http://www.bq-patriarshia.bq/news.php?id=58016 . 

19 Claude Levi-Strauss, Antropologija i modemi svijet. Preveo 
Rade Kalanj. (Zagreb: TIM press d.o.o., 2013.), str. 41. 

20 »rpy3njci<a naipujapiuuja yno3opaBa Ha onacHe MHMpMjaTMBe 
HeBnaflMHMx opraHM3apnja.« Dostupno pri 
http://www.spc.rs/sr/qruziiska patriiarshiia upozorava na opa 

sne inicijative nevladinih organizacija . 


motrišta, brani slobodu čovjeka i vjernika od 
biometrijskih sustava identificiranja. 21 Prika¬ 
zivač Subotićeve knjige piše: 

»Mnogi su se pitali: zašto je baš Crkva reagovala, ne 
shvatajući da je pravo pitanje: zašto nisu reagovali oni 
koji su po prirodi stvari to trebali da učine (najveći deo 
tzv. NVO sektora i akademske institucije)?« 22 

Prešutan odgovor na to pitanje glasi: Crkva 
reagira na tehnološke prijetnje iz dva razloga: 
prvo, zato što slijedi jasna vjersko-etička 
načela zauzimajući se za dobro svakog čo¬ 
vjeka; drugo, zato što je Crkva neovisna (ne 
samo ideološki, nego i financijski). 

SPC je u suglasju s Ruskom pravoslavnom 
crkvom (RPC). Arhijerejski sabor RPC je u 
veljači 2013. usvojio dokument »Stav Crkve 
glede razvoja tehnologija prikupljanja i ob¬ 
rade osobnih podataka«. 23 

Sergej Pisarev, suradnik časopisa Problemi 
nacionalne strategije, ide korak dalje. On 
vidi Rusiju kao duhovno-moralni »orijentir i 
stjegonošu« i za Europu i za cijeli Zapad: 

»Mi smo predložili da se, na ideološkom planu, za 
osnovu uzme koncepcija "Rusija - Noina arka čovje¬ 
čanstva". Najopćenitiji smisao koncepcije svodi se na 
to da je naša država samodostatna što se tiče resursa, 
uključujući i one koji postaju sve cjenjeniji, a to su 
voda, tlo na kojemu se mogu uzgajati ekološki čisti 
prehrambeni proizvodi, kolosalni teritorij dostatan da 
na njemu prežive ne samo naši građani, nego i naj¬ 
bolji ljudi cijeloga svijeta. "Noina arka" je mjesto i teri¬ 
torij gdje bi se, kao u biblijskoj arci, sačuvalo sve naj¬ 
bolje što je čovječanstvo uradilo u svojoj povijesti u 
dijelu tradicija, kulture, religije, nacionalnosti, jezika, 
gospodarstva i ideologija. Ovdje se čini nužnom i eko¬ 
logija: prirode, društva i osobe. Ekologija osobe je 
očuvanje tradicija i pravilnih životnih navika koje je 
čovjek uvijek imao, a koje se sada uništavaju. Što mi 
vidimo? Ruše se obitelji i tradicije, nameću se pedera- 
stija, istospolni brakovi i legaliziranje pedofilije - sve 


21 OriMBep Cy6oTnb, SuoMempujcKU cucmem udeHmudpuKaguje: 
KpumiNKa cmyduja. (Beorpafl: l/lHCTMTyT 3a nocMTMHKe CTyqnje, 
2007.). 

22 B. HeiiJMb, prikaz Subotićeve knjige dostupan je pri 
http://www.pravoslavlie.orq.rs/broi/977/tekst/biometriiski- 

sistemi-identifikaciie/ . 

23 »no3npna LjepKBM b CB33M c pa3BMTneM TexHonornM yneTa u 
o6pa6oTKM nepcoHanbHbix ,qaHHbix. 4 cjreBpann 2013 r.« Dos¬ 
tupno pri http://www.patriarchia.ru/db/text/2775107.html . 

što dovodi do razvrata i do demografskih, socijalnih, 
moralnih i svakojakih drugih problema. Danas se to 
često događa ne po inicijativi samoga društva; pritisak 
na ljude potječe od same države. I tradicije se ruše na 
državnoj razini, što vidimo na primjeru Europe. Naš je 
zadatak: očuvati te tradicije!« 24 

Možda uzvišeno zvuče moralna načela koja 
navodi suradnik ruskoga časopisa Problemi 
nacionalne strategije. Međutim, drugačija 
načela vladaju na području ruskih geostra¬ 
teških interesa. Tako prema jednom navod¬ 
nom ruskom scenariju, BiH će se raspasti do 
2035. godine, a njezin će teritorij biti podi¬ 
jeljen između Srbije i Hrvatske. Novi zem¬ 
ljovid (prema tom izvoru 25 ) izgleda ovako: 



Dužnosnici iz Washingtona i Brisela imaju 
drugačiju viziju. Oni su navodno usuglasili 
dugoročan plan reformiranja BiH. Plan uk¬ 
ljučuje slijedeće elemente: novi ustav BiH; 
dvije nove federalne jedinice i dva distrikta 
(čije se granice ne podudaraju s postojećim 
granicama entiteta) te postupno gašenje na¬ 
cionalističkih stranaka. Time bi se, prema 
zapadnim procjenama, otklonile glavne pri¬ 
jetnje po državu: odcjepljenje RS-a; stvara¬ 
nje nove, većinske hrvatske jedinice u BiH; 
stvaranje unitarne države zasnovane na vla¬ 
davini bošnjačke većine; radikalizacija mus- 


24 »CaMMirr G8: OflMH paBeH CeMM«. Dostupno pri 
http://www.riss.ru/mv-v-smi/1882-sammit-q8-odin- 

semi#.UoKrKvfaRkq . 

25 »Russian experts predict major changes of European borders«. 
Dostupno pri 

http://www.b92.net/enq/news/world.php?vvvv=2013&mm=01&d 

d-14&nav id-84148. 


limana. Nova BiH štitila bi prava konstitu¬ 
tivnih naroda na teritoriju cijele države. 26 

I njemačka je zaklada Friedrich Ebert Stif- 
tung predstavila (2012.) u Sarajevu projekt 
»Bosna i Hercegovina 2025.: Scenariji bu¬ 
dućeg razvoja događaja«. Zakladin tim od 
20 stručnjaka predvidio je pet scenarija za 
BiH u 2025. godini. To su: 1) zadržano je 
sadašnje stanje; 2) BiH je 2025. funkcional¬ 
na i decentralizirana država, članica EU; 3) 
uspostavljena je učinkovita država nakon 
vojne intervencije NATO-a zbog pokušaja 
odcjepljenja Republike Srpske; 4) BiH je 
gospodarski i kulturno integrirana u regiju i 
u EU; 5) BiH se mimo raspala na tri države: 
»Republiku Srpsku«, »Hrvatsku državu« i 
»Bošnjačku državu«. 27 

I Posavljaci razmišljaju o svojoj budućnosti. 
U studenome 1997. u Orašju je održan više- 
dnevni simpozij o Hrvatima Bosanske Posa¬ 
vine. Jedan od zaključaka bio je da treba 
»objediniti pamet u budućnosti«. 28 

Ubrzo je pozornost preusmjerena sa Bosan¬ 
ske Posavine (osam općina) na njezin manji 
dio zvan »Županija Posavska« (manje od tri 
predratne općine). Godine 1999. dvotjednik 
Posavski glasnik postavlja pitanje Valentinu 
Inzku, austrijskom veleposlaniku u BiH (sa¬ 
dašnjem Visokom predstavniku u BiH): 
»Ima li Županija posavska, kao dio bosanske 
Posavine, uvjete za opstanak?« Evo što je 
Inzko odgovorio 1999. godine: 

»Da odgovorim izravno: Županija posavska, prema 
mome mišljenju, ima veliku šansu za svjetliju buduć¬ 
nost. Često kada posjetim manje teritorijalne jedinice, 
pitam znaju li koliko Singapur ima četvornih kilome¬ 
tara. Ostanu iznenađeni kada im kažem da njihova 
općina ili kanton ima više četvornih kilometara od 


26 I. Marić, »Budućnost BiH: Dvije federalne jedinice, gašenje 
nacionalnih stranaka«. Dostupno pri http://www.dnevni- 
list.ba/index.php?option=com content&view=article&id=23423: 

budunost-bih-dviie-federalne-iedinice-gaenie-nacionalnih- 

stranaka&catid=10:izdvoieno1&ltemid=21 . 

27 B. A. 02/04/2012 [Vijesti.ba/Fena], »Fondacija Friedrich Ebert 
Stiftung predstavila pet mogućih scenarija za BiH«. Dostupno 
pri http://www.viiesti.ba/viiesti/bih/80200-Fondaciia-Friedrich- 

Ebert-Stiftunq-predstavila-pet-moqucih-scenariia-BiH.html . 

28 Vidjeti nekoliko izvješća pod zajedničkim naslovom »Dani Hr¬ 
vata Bosanske Posavine« na čak pet stranica velikog formata u 
Posavskom glasniku (Orašje) od 27. studenoga 1997., str. 5-9. 

Singapura. To se pitanje može odnositi i na Županiju 
posavsku. A suvišno je govoriti što Singapur danas 
znači u svijetu.« 29 

Vratimo se k našemu projektu o Bosanskoj 
Posavini 2030. godine. U početku su člano¬ 
vi Udruge radili odvojeno (svatko za sebe, 
bez razgovora s drugima). Oni su ukratko 
opisali buduće stanje u raznim područjima 
života u Bosanskoj Posavini. Kada su pri¬ 
kupljeni pojedinačni tekstovi, napravljena je 
sinteza kao proizvod timskog rada Udruge. 

U prvom dijelu ovoga dokumenta objavlju¬ 
jemo tu zajedničku viziju Udruge o budućno¬ 
sti Bosanske Posavine. Ta zajednička vizija 
uključuje i podatke iz raznih drugih izvora 
(tiskanih i digitalnih). 

U drugom dijelu dokumenta objavljujemo 
pojedinačna viđenja budućnosti Bosanske 
Posavine, onako kako ju vidi desetak surad¬ 
nika Udruge. ■ 

Odžak, siječanj 2014. 



Boje Posavine. (Foto: Mato Bičvić.) 


29 Ljiljana Baotić, intervievv s Valentinom Inzkom: »Singapur ima 
manje četvornih kilometara od vaše Županije, zna se što on 
znači u svijetu, a zašto i vaš kanton ne bi bio na tom stupnju 
razvijenosti«, Posavski glasnik (Orašje), 4. ožujka 1999., str. 5. 


Dio 1. 

Bosanska Posavina 2030. 

Zajednička vizija 

Copyright © 2013 The Father Grga Vilić Citizens’ Association. Ali 
rights reserved. This Project (Bosnian Posavina 2030) is the intel- 
lectual property of the Father Grga Vilić Citizens’ Association. 30 

Međunarodni položaj BiH 2030. 

Svjetska gospodarska kriza se produbila do 
sredine 2020-ih godina. Krizu su izazvale 
virtualne transakcije međunarodnoga speku¬ 
lativnog kapitala. Amerikanci su se gospo¬ 
darski donekle oporavili. Duboka kriza naj¬ 
jače je pogodila Europsku Uniju. Sredinom 
2020-ih najčešća riječ u Europi je »kriza« 
(eng. crisis ). Američki mediji rugaju se 
umirovljeničkoj Europi kao starijoj sestri go¬ 
voreći: Cry, sis! (»Plači, seko!«) 31 

Bosna i Hercegovina (BiH) je napokon po¬ 
stala kandidatkinja za Europsku Uniju. To se 
dogodilo upravo kada je Europska Unija i 
službeno podijeljena na bogati Sjever i siro¬ 
mašni Jug. Dvanaest europskih zemalja do¬ 
živjelo je bankrot. Bankrotirala je i Švicar¬ 
ska, koja nije bila članica EU. 32 

Neke su europske države prisiljene prodati 
dio svojega teritorija da otplate dugove. Grč¬ 
ka je prodala dio antičkog nasljeđa i 25 svo¬ 
jih otoka. Pet grčkih otoka kupila je Turska, 
nova globalna sila koja se ubrzano razvija. 

Sredinom 2020-ih stižu na naplatu krediti 
koje je BiH desetljećima uzimala. U nemo¬ 
gućnosti da otplati dugove, vlada BiH je pri¬ 
siljena prodati dio svojega teritorija. O tome 
se u Parlamentarnoj skupštini BiH vodi bur¬ 
na rasprava. Jedan poslanik (Hrvat) ističe da 


30 Ovaj projekt (kao zajednička vizija) je intelektualno vlasništvo 
Udruge »fra Grga Vilić«. Ova se publikacija može umnožavati, 
fotokopirati ili na bilo koji drugi način reproducirati pod dva 
uvjeta: 1) ako se jasno naznači vlasnik projekta / publikacije 
(Udruga građana »fra Grga Vilić«) i 2) ako se o tome obavijesti 
Udruga »fra Grga Vilić« (na mail: a_nela_1986@hotmail.com). 

31 Engleske riječi Cry, sis! izgovaraju se kao crisis (»kriza«), 

32 Kasnije se ispostavilo da uzrok bankrota Švicarske nije bio 
financijske, nego političke naravi: neke su velesile željele dis¬ 
kreditirati švicarski referendum kao posljednji izravni oblik 
demokratskog izjašnjavanja slobodnih građana. 

prodaja državnih resursa nije nikakva trage¬ 
dija. On dodaje da BiH i na ovom području 
kaska za Hrvatskom. On citira stare hrvatske 
novine iz 2013. godine. Novine su navele da 
je Republika Hrvatska većinu svoje državne 
imovine rasprodala još prije 15 godina: 

»Nabrojeno je da se prodaje: "Croatia Airlines" (49% 
tvrtke ako je kupac izvan EU-a dok ponuditelj iz EU-a 
može kupiti veći postotak. Procijenjena je vrijednost 
300 milijuna kuna.); "Hrvatske autoceste" (Ministar¬ 
stvo prometa objavilo je natječaj u kojemu traži kon- 
cesionara za 1024 km autoceste na rok od trideset do 
pedeset godina. Procijenjena vrijednost je 22,5 milijar¬ 
da kuna.); "Petrokemija" tvrtka traži financijskog sa¬ 
vjetnika koji će joj pomoći u odabiru strateškog part¬ 
nera (Državi bi ostalo 25% dionica.); "HŽ cargo" (Vla¬ 
da je prihvatila ponudu rumunjske tvrtke "Froviar" koja 
je dio "Gran pet" grupe za kupnju 75% udjela što će 
platiti 40 milijuna eura. Rumunji su pristali uložiti do¬ 
datnih dvadeset milijuna eura u investicije i moderni¬ 
zaciju.). Do kraja ove [2013.] godine prodaju se četiri 
pomorske luke: Rijeka, Ploče, Zadar, Šibenik, Hrvat¬ 
ska lutrija, Narodne novine, Luka Vukovar. Navedeno 
je što se prodaje do prve polovice 2014.: Hrvatska po¬ 
šta, Aci, Jadrolinija, šest zračnih luka (Osijek, Pula, 
Rijeka, Zadar, Split, Dubrovnik), Imunološki zavod, 
Croatia banka, Apis, Brijuni, Brodarski institut, Hrvat¬ 
ska brodogradnja - Jadran brod, Club Adriatic, Park 
Prevlaka, Zrakoplovno-tehnički centar Velika Gori¬ 
ca.« 33 

Vlada BiH je jednom talijanskom bogatašu 
prodala Neum. Još prije su rasprodane šume, 
vode i drugi resursi RS-a. Kupci su tajkuni 
iz Rusije i nove globalne sile: Indije. 

Prodan je i veći, privatni dio naselja Među¬ 
gorje. Prodano je sve osim crkvenog vlasni¬ 
štva, Brda ukazanja i Križevca. Međugorski 
je slučaj privukao pozornost javnosti. U gra¬ 
du se prvo pojavilo pedesetak talijanskih ku¬ 
paca. Oni su mještanima za njihove kuće, 
hotele i imanja nudili peterostruko veću cije¬ 
nu od tržišne. Kada su mještani rasprodali 
svoje posjede, ispostavilo se da iza pedese¬ 
tak talijanskih kupaca stoji jedan talijanski 
milijarder, novi vlasnik Neuma. 


33 Đurđica Ivanišević Lieb, »Hrvatska na rasprodaji«, Glas koncila 
(Zagreb), 20. listopada 2013., str. 12. 


Da bi se prikazalo demografsko stanje 2030. 
godine, treba prvo ukratko opisati tadašnji 
način života. Naime, način života je izravno 
utjecao i na sastav i na broj stanovnika 
Bosanske Posavine 2030. 

Novi način života počiva na dva stupa. Prvi 
stup su nove tehnologije , a drugi je protu- 
stresna kampanja. Kao i na ostalim područ¬ 
jima, BiH kasni za Zapadom i u razvijenim 
tehnologijama i u protustresnoj praksi. Stoga 
u BiH 2030. godine postoji čudnovat suživot 
novih izuma i starih običaja. Na još ponekim 
mjestima u Posavini mogu se sresti prijašnja 
radost, druženje i izvorne »seljačke« pjesme. 



Baba Radošuša s ekipom iz Velikog Prnjavora kraj Doboja. 
(Izvor: http://www.veliki-prniavor.com .) 


Nove tehnologije 

Koncem 2020-ih zapadni svijet doživljava 
buran tehnološki razvoj. Najjače high-tech 
tvrtke imaju potpuno razvijene, gotove teh¬ 
nološke uređaje pet-šest generacija unaprijed. 
Međutim, one ih ne puštaju na tržište, jer 
prvo žele rasprodati sadašnju (već zastarjelu) 
generaciju proizvoda. 

Novi tehnološki izumi utječu na razna pod¬ 
ručja, pa i na odnos prema učenju stranih je¬ 
zika. (Vidjeti opis prenosivog univerzalnog 
holoprevoditelja u odjeljku »Jezik«.) 

Tehnološki je razvoj praćen nizom medij- 
sko-fmancijskih skandala. Prvi je skandal iz¬ 
bio prodavanjem satelitskih snimaka građa¬ 
nima. Sateliti su počeli iz svemira (neovla- 

šteno) snimati objekte i građane svijeta još 
od početka 1980-ih godina. Početkom 2020- 
ih na međunarodnom tržištu se pojavljuju 
fotografije građana tajno snimljenih u »ne¬ 
zgodnim položajima« (na ulici, u prirodi pri 
vršenju fizioloških potreba itd.). To, s jedne 
strane, izaziva šok građana nepripremljenih 
na takve fotografije. S druge strane, javlja se 
potražnja za takvim slikama iz sentimental¬ 
nih razloga (jer ljudi žele vidjeti sebe iz mla¬ 
dih dana). 

Novi tehnošok izazivaju holografije u tri 
dimenzije. One se na međunarodnom tržištu 
javljaju sredinom 2020-ih godina. Pojava 
holografija dovodi do novog tumačenja ci¬ 
jele stvarnosti i povijesti. Postupak holograf- 
ske (trodimenzionalne) obrade stvarnosti sa¬ 
stoji se od pet koraka: 

1. stvara se velika baza podataka snimljenoga govora 
i zvuka; 

2. stvara se dvodimenzionalni film s likovima-govor- 
nicima; 

3. sinkronizira se govor s likovima koji otvaraju usta (a 
zvuk se sinkronizira s izvorima zvuka); 

4. dodaju se dubinski snimci prostora načinjeni uz po¬ 
moć infracrvenih senzora i 3D-skenera; 

5. stvaraju se trodimenzionalni holofilmovi koji se mo¬ 
gu gledati i slušati sa svih strana u prostoru (snim¬ 
ljene situacije mogu, prema potrebi, biti umanjene, 
uvećane ili u prirodnoj veličini). 

Kada je bio završen cio postupak od pet 
koraka, holografska je stvarnost obogaćena 
dopunskim podatcima iz nultog (0.) koraka. 
Nulti korak je pretvaranje tiskanog ili pisa¬ 
nog teksta u govor dotične osobe. Tekstovi 
su uzimani iz rukopisa, novina, knjiga, SMS 
poruka, s intemeta. Pretvorba teksta u govor 
je postignuta uz pomoć sustava prepoznava¬ 
nja glasa ( voice recognition systems). Zatim 
su ponovljeni prethodni koraci (od 1 do 5). 

Rezultat je bio fascinantan prikaz povijesne 
stvarnosti. Ipak se pojavio problem: kako u 
holostvarnosti razlikovati istinu od laži? Na¬ 
ime, krivotvoritelji stvarnosti ostvaruju pro¬ 
fit prema praktičnom načelu: lakše je napra¬ 
viti krivotvorinu, nego ju sudski dokazati. 


Umjesto društvene rasprave o problemu ho- 
lostvamosti, ponuđeno je tehnorjesenje. Po¬ 
znato je da svaki korak u postupku obrade 
podataka ostavlja trag na proizvodu i/ili 
stroju. 34 Svaki korak u postupku obrade troši 
energiju. Za bilo koju preinaku prvotnoga 
snimka stvarnosti potrebna je energija. Dak¬ 
le, za održavanje istine treba manje energi¬ 
je. Tako su se upravljači priklonili istini iz 
praktičnih razloga (ušteda energije). 

Nada hn ut istinom, koncem 2020-ih javlja se 
i društveni pokret »Vratimo se k stvarnosti!« 
Bio je to pokušaj vraćanja u život bez 
tehnologije. Život u privatnosti. Pokušaj je 
propao. 

Tehnologija je sve više udaljavala čovjeka 
od prirode, od biljnog i životinjskog svijeta, 
od drugih ljudi, od sebe, a i od tišine. 

Privatnost je potpuno nestala. U svakom se 
trenutku zna gdje se nalazi bilo koji čovjek. 
Na holonetu i u medijima dostupni su goto¬ 
vo svi podatci o svakome (ne samo službeni, 
sudski, financijski, medicinski, nego i pri¬ 
vatni podatci). Ali se ne zna što je istina, a 
što laž. Postupak donošenja odluka je uspo¬ 
ren, otežan i paraliziran. Tehnologija napre¬ 
duje brže nego što se razvija ljudski mozak. 
Razvija se brže nego što se razvija čovje¬ 
kova sposobnost razlikovanja dobra i zla 
(djelovanje zasnovano na dobroti i istini). 



U sjeni ljeta. (Foto: Mato Bičvić.) 


34 Kao što pisani ili elektronski trag (trače) ostaje nakon odlaska 
na bilo koju web stranicu ili nakon svake radnje izvršene na 
računalu. 

Svijet u našim očima. (Izvor: http://desktopclub.ru) 


Tehnologija se sumanuto razvijala. Pokuša¬ 
vala je oponašati pet čovjekovih osjetila: 
vid, sluh, okus, miris i dodir. Pri holograf- 
skom (trodimenzionalnom) prikazu stvarno¬ 
sti pokušalo se reproducirati čak i moleku¬ 
larni sastav izvorne situacije. Bezuspješno. 

Najviše do čega se došlo jest reprodukcija 
mirisa izvorne situacije. Drugo područje pri¬ 
mjene tehnologije na molekularnoj, atom¬ 
skoj i sub-atomskoj razini jesu štetne nano- 
čestice. Te su čestice, iz financijskih razloga, 
još od konca 20. stoljeća dodavane u razne 
proizvode, kozmetiku, pa čak i u hranu i vo¬ 
du, završavajući tako u okolišu. Nanotehno¬ 
logija se široko primjenjuje i u medicini. 

Protustresna kampanja 2020-ih 

Protustresna kampanja ističe da čovjek treba 
izbjeći stres i uživati. Kampanja počiva na 
životnom iskustvu. Ona tvrdi da se izvori 
stresa nalaze svuda oko nas. 

Naprimjer, kada se mladić zaljubi u djevojku 
ili drugog momka, on doživljava stres ako 
bude odbijen. (U BiH su, pod pritiskom 
Zapada, istospolni brakovi ozakonjeni 2019. 
godine.) Kad žena zatrudni, ona prolazi kroz 
teške porođajne muke i duboki stres. Kada 
treba njegovati bolesnika, članovi obitelji 
osjećaju veliki stres. Kada čovjek ode na sa¬ 
hranu, blizina mrtvaca i podsjećanje na vla¬ 
stitu smrt izazivaju težak stres. 

Rješenja su jednostavna, tvrde protustresni 
aktivisti. »Izbjegavajte stres«, poručuju oni. 
»Uzdajte se u sebe, a ne u druge!« 


Ideolozi protustresnog života smatraju za 
svojega preteču francuskog filozofa i pisca 
Jean-Paula Sartrea (1905.-1980.). Zašto? Za¬ 
to što je Sartre izrekao čuvenu tvrdnju: »Pa¬ 
kao - to su drugi ljudi« (L ’Enfer, c ’est les 
Autres). 

Zagovornici protustresnog života ističu da su 
njihovi uzori Amerikanci koji svoje lijekove 
za ublaživanje boli nazivaju pain-killers, tj. 
»ubijači boli«. 

Protustresna praksa je usavršena i primjenju¬ 
je se na Zapadu. Žena ne mora prolaziti kroz 
porođajne muke. Rješenje je jednostavno: 
djeca se začinju i rađaju u nadziranim labo¬ 
ratorijskim uvjetima (prvo u epruvetama, a 
zatim u posudama s plodnom vodom). Tako 
se i etičko pitanje ozakonjenog pobačaja pre¬ 
bacuje s osobe (majke) na neživu stvar (po¬ 
sudu). Tako i obitelj postaje suvišna i nepo¬ 
trebna. Ostatci tradicionalnih obitelji mogu 
se sresti još samo u »zaostalim enklavama« 
Europe (kao što su BiH i Gruzija). 

Više se i ne govori o roditeljima i djeci, ne¬ 
go o biološkim »predcima« i »potomcima«. 
Biološki predak prema vlastitim željama di¬ 
zajnira genetsku strukturu i spol potomaka. 

Čovjek ne mora njegovati bolesnika. Njega 
služi čovjekoliki robot koji ne osjeća stres 
iako danonoćno stoji na usluzi bolesniku. 
Zapadni su tehnolozi, i u ovom slučaju, za¬ 
nemarili važne psihološke činjenice. 35 

Čovjek ne mora ići na sahranu (mrtvac iona¬ 
ko neće uzvratiti posjet). Rješenje: ljudi ne 
odlaze na sahranu. Većina posjećuje grobo¬ 
ve preminulih rođaka ne u stvarnom, nego u 
prividnom prostoru (Virtual space ). To je 
prostor koji stvaraju moćna računala gdje se 
mogu »gledati« groblja i obiteljska rodoslo¬ 
vna stabla. Stvarna groblja su nadkrivena 
staklom sa UV zaštitom. 


35 Naime, istraživanja su pokazala da bi većina ljudi zadnje dane 
života provela radije s čovjekom (makar on bio i krvnik), nego 
sa strojem (čak i najpametnijim). Za razliku od stroja, krvnik: 1) 
posjeduje osjećaje; 2) može se pokajati i postati dobar čovjek; 
3) može kasnije ispričati osuđenikovoj obitelji o tome kako se 
osjećao i kako je umro njihov član. 

Na kraju puta. (Foto: Mato Bičvić.) 


Više nema potrebe da se zaljubljeni mladić 
izlaže riziku da ga odbije neka djevojka. Po¬ 
jedinac ni u čemu, pa ni u ljubavi, ne treba 
ovisiti o drugima (koji su pakao), nego is¬ 
ključivo o sebi. Rješenje je jednostavno: ki¬ 
rurškim zahvatom muškarcu se dodaje žen¬ 
ski spolni organ, a ženi muški organ. Stres je 
izbjegnut jer, kažu protustresni aktivisti, 
nitko neće odbiti samoga sebe: čovjek treba 
voditi ljubav sa samim sobom\ 

Po uzoru na već zastarjele »parade ponosa« 
s konca 20. stoljeća, protustresni aktivisti or¬ 
ganiziraju početkom 2020-ih masovne »po¬ 
hode ponosa« (priđe marches ). Oni hodaju s 
uzdignutom lijevom rukom na kojoj se nala¬ 
zi (kirurški dograđen) drugi spolni organ. 

Tako zapadno društvo koncem 2020-ih do¬ 
seže vrhunac onoga što tradicija naziva »se¬ 
bičnost« (selfishness). Međutim, protustresni 
ideolozi to nazivaju drugim izrazima: »sa- 
moodržavanje« ili »očuvanje sebe« (self- 
preservation ). Protustresni aktivisti nazivaju 
svoje protivnike »sebefobi« (self-phobes). 
Dakle, sebičnost se odražava i u jeziku. Ubr¬ 
zano se relativiziraju i brišu »zastarjele mo¬ 
ralne razlike« između dobra i zla. 

Unatoč inzistiranju na pojedinačnom uživa¬ 
nju, ljudi i dalje najdublje doživljavaju stvar¬ 
nost u zajednici. Naravno, uz pomoć tehno- 
uređaja čovjek može slušati savršenu glazbu 
ili promatrati trodimenzinalan prijenos bo¬ 
goslužja. Ipak je kvalitativno drugačije isku¬ 
stvo slušanja koncerta skupa sa deset tisuća 


ljudi. Ili sudjelovanje na misi u crkvi 
zajedno sa bližnjima, suvjemicima. 

Okoliš i izvori energije 

Na planetu su se dogodile velike prirodne 
katastrofe. Otopili su se ledenjaci. Od 1979. 
do 2000. prosječna površina leda na sjever¬ 
nom polu iznosila je 6,7 milijuna četvornih 
kilometara. U lipnju 2013. ledena je površi¬ 
na pala na 4,1 milijun četvornih kilometara. 
Web kamere su zabilježile da se tijekom tri 
mjeseca (od travnja do srpnja 2013.) istopilo 
30 do 40 centimetara vječnog leda na sjever¬ 
nom polu. (Na donjoj poveznici može se 
vidjeti fotografija jezera na sjevernom polu 
iz srpnja 2013. 36 ) Sjeverni pol se do 2024. u 
potpunosti istopio. Povišena je razina svih 
mora u svijetu. Potopljeni su mnogi otoci i 
priobalni gradovi. U svijetu se ratovi vode 
za pitku vodu. Postupak razslanjivanja mor¬ 
ske vode (desalination) je preskup. 

Stotine milijardi tona umjetnih kiša izazvale 
su niz prirodnih katastrofa u Kini. Katastrofe 
se javljaju još od početka ovog stoljeća. O 
tome su 2013. izvijestile jedne novine: 

»Stalni odbor Kineskog narodnog kongresa je obja¬ 
vio meteorološko izvješće u kojem se navodi da u Kini 
godišnje padne 50 milijardi tona umjetne kiše i da je 
nužno pojačati prevenciju nastanka prirodnih kata¬ 
strofa. U izvješću se navodi da se umjetno izazivanje 
kiša provodi u 2266 gradova i naselja Kine i da obu¬ 
hvaća oko pet milijuna kvadratnih kilometara prosto¬ 
ra.« 37 

Katastrofe su oslabile kinesko gospodarstvo 
i potaknule 120 milijuna Kineza na iseljava¬ 
nje. Oko četiristo tisuća Kineza doselilo se u 
BiH. U gradovima se nastanilo oko 300 tisu¬ 
ća, a u Posavini blizu 50 tisuća Kineza. (Vi¬ 
djeti odjeljak »Stanovništvo«.) 


36 Lesley Ciarula Taylor, »Startling images show melting North 
Pole turning into a lake«, The Toronto Star. Dostupno pri 
http://www.thestar.com/news/world/201 3/07/26/startling imaae 

s show melting north pole turning into a lake.html . 

37 »U Kini godišnje padne 50 milijardi tona umjetne kiše«, Dnevni 
list (Mostar), 23.10.2013., str. 56. 

Na izmaku su izvori prirodnoga plina, nafte i 
ugljena. Atomska energija je napuštena kao 
preskupa i preopasna. To se dogodilo nakon 
nuklearne katastrofe u Normandiji, koja je 
nazvana »francuski Čemobil«. (Na više mje¬ 
sta u BiH otkrivena su ilegalna odlagališta 
opasnog radioaktivnog otpada.) 

Dana 28. lipnja 2028. objavljena je senzaci¬ 
onalna vijest. Mjesni fizičar koji je doktori¬ 
rao u Jeruzalemu (Usoranin G. K.) otkrio je 
kako se energija munje može uskladištiti i 
koristiti u mirnodopske svrhe. Iste večeri 
grom je udario u njegovu kuću, usmrtio 
znanstvenika i uništio sve podatke pohra¬ 
njene u njegovoj holodatoteci. 

U BiH se osjećaju posljedice svih globalnih 
katastrofa. Nastavljen je i negativan trend 
koji je još početkom stoljeća zabilježila 
Agencija za statistiku Bosne i Hercegovine: 
»linearni trend porasta prosječne godišnje 
temperature«. 38 Temperatura se povećala vi¬ 
še nego što su predviđali i najcrnji scenariji. 
Presušile su rijeke i potoci. Njihova se korita 
ispune vodom samo kratkotrajno (od bujica 
nakon iznenadnih oluja i proloma oblaka). 
Presušili su izvori pitke vode. 

Posavinom haraju dotad nepoznate prirodne 
nepogode poput tornada. Takozvane »pijavi¬ 
ce« više puta su ostavile pustoš na području 
Bosanskog Samca, Dervente i Odžaka. Zime 
su sve kraće, ali temperatura povremeno 
padne i do -40°C. 

Promjene su primijećene i na šumama. Sma¬ 
njena je lisna površina drveća. Zatim su se 
šume počele sušiti (u Usori i oko Dervente). 

Godine 2030. supostoje, jedna uz drugu, 
dvije Bosanske Posavine. Prva je prazna ili u 
korov zarasla. Druga je razvijena i gusto 
nastanjena. 

Dio prazne Posavine opustošen je u ratu 
(1992.-1995.). Drugi dio prazne Posavine 
stradao je od ekoloških činitelja: čestih suša, 


38 Saopštenje \ First Release, godina / Year 1, broj / Number 1 
(Sarajevo: Agencija za statistiku Bosne i Hercegovine, 26. 04. 
2013.), str. 1. 


požara, klizanja i erozije tla, štetnog ultralju- 
bičastog zračenja i raznih vrsta zagađenja. 

U razvijenoj i gusto nastanjenoj Bosanskoj 
Posavini supostoje izvori čiste (obnovljive) i 
prljave energije. Čistu energiju proizvode 
pogoni na biomasu, sunčeve ćelije i posav¬ 
ske vjetroelektrane. 



Vjetropark Posavina (izvor: KUD Bosanska Posavina Beč, 
http://www.bosanskaposavinabec.com/) 


Prljavu energiju proizvode zastarjele rafine¬ 
rije ulja i nafte i termoelektrane na ugljen. 
Zagađuju čak i postrojenja za spaljivanje 
otpada, čiji štetni plinovi i dim izazivaju rak 
pluća. Bosansku Posavinu presijeca, od sje¬ 
vera prema jugu, međunarodni Koridor 5c. 
On je povezao sjever države sa središtem i 
jugom te je prekinuo prometnu izolaciju 
»odžačke enklave«. Preko posavskog ulaza 
u Svilaju odvija se oko 60% tranzitnog pro¬ 
meta roba za BiH. Tako je, nažalost, Koridor 
5c postao jedan od glavnih zagađivača u 
Posavini. Zagađivači ostvaruju profit prema 
praktičnom načelu: jeftinije je zagađivati 
okoliš, nego ga čistiti. 

Suočen s katastrofalnim stanjem okoliša, Za¬ 
pad pokušava uvesti održivo, »modro gospo¬ 
darstvo« ( the blue economy). Tek se sada 
priznaje da priroda sadrži sva rješenja. No¬ 
va tehnološka rješenja oponašaju ekosustav. 
Čak se i stambeni prostor pretvara u ekosustav 
u kojem kruže voda, zrak, svjetlost i energija. 

Ljudi i sav živi svijet izloženi su opasnim 
ultraljubičastim zrakama. Zato se koriste sta¬ 
kla »premazana filmom s UV zaštitom«, ali i 
to rješenje ima ozbiljne negativne nuspojave: 


»Bosanska Posavina 2030.« | <P e £ br. 1 Udruge »fra Grga Vilić« | konačna verzija | siječanj 2014. | str. 14 od 44 













»Eliminiranje ultraljubičaste svjetlosti omogućuje raz¬ 
množavanje grinja [mikroorganizama]. Zapravo više 
ne postoji nijedna prirodna, fizička prepreka njihovu 
razvoju.« 39 

Južni Sibir postaje najsigurnije mjesto na 
Zemlji. Rudama bogato područje s blagom 
klimom pogodno je za život i proizvodnju 
hrane. 40 Bogati Zapadnjaci sele se u Sibir. 

Stanovništvo 

Smanjio se broj pripadnika svih triju konsti¬ 
tutivnih naroda u BiH. Početkom 2030. Bo¬ 
šnjaci predstavljaju 24%, Srbi 17%, a Hrvati 
8% stanovnika. Pripadnici tih triju naroda, 
uzeti zajedno, predstavljaju manje od polovi¬ 
ce građana BiH. Većina domaćih stanovnika 
su osobe starije dobi. 

U Bosanskoj Posavini i Usori nastavljaju se 
dvije vrste kretanja domaćeg stanovništva. 
Prvo je seljenje iz sela u grad. Tako selo 
ostaje prazno, a »grad je kontejner: stan i 
asfalt« (kažu neki). Drugo je seljenje iz Po¬ 
savine u razvijenije zemlje (»Zapad«), Osim 
toga, više ljudi umire nego što ih se rađa 
(depopulacija). Zbog velike smrtnosti zatvo¬ 
reno je nekoliko domova za starije i nemoć¬ 
ne osobe u Posavini. 

Ipak, događaju se i kretanja u suprotnom 
smjeru. Početkom 2030. više od polovice 
stanovnika BiH predstavljaju doseljenici iz 
raznih dijelova svijeta. Ponavlja se povijest 
iz doba austrougarske vlasti, ali u većim 
razmj erama: europski gospodari naseljavaju 
strance u Bosnu i Hercegovinu. 


39 Gunter Pauli, Plava ekonomija: 10 godina; 100 inovacija; 100 
milijuna radnih mjesta. Izvješće podneseno Rimskom klubu. Pri¬ 
jevod Aleksandra Barlović. (Varaždin: Katarina Zrinski d.o.o., 
2012.), str. 258. 

40 U kolovozu 2013. godine ruski Međunarodni pokret za razvoj i 
Institut demografije, migracije i regionalnog razvoja objavili su 
izvješće pod naslovom »Sibir - nova središnja Rusija ili: kako 
će jug Zapadnog Sibira postati gospodarsko središte Planeta« 
s viđenjem strateškoga razvoja Rusije do 2030. godine. Vidjeti 
Cyprynafl3e BaxTaHr LUotobmh, »Ka« ior 3anaflHon Cn6npn 
CTaHeT 3 KOHOMHHecKHM pempoM nnaHeibi«. Dostupno pri 
http://www.riss.rU/analitika/1 985-kak-vua-zapadnoi-sibiri- 

stanet-ekonomicheskim-tsentrom-planetv#.UoKZnifaRkq . 


Korejci su se naselili oko Brčkoga. Kinezi 
zauzimaju ravnice između Doboja i Bosan¬ 
skog Broda. 



Noć u Šangaju. (Foto: Mato Bičvić.) 


Najzanimljiviji je »gradačački slučaj« s do¬ 
seljenicima. Evo kako je došlo do tog slu¬ 
čaja. Gradačac se godinama profilirao kao 
snažno središte otpora zapadnoj »protustres- 
noj kampanji 2020-ih« (vidjeti gore istoime¬ 
ni odjeljak). Europski su se dužnosnici često 
žalili na ponašanje vlasti u Gradačcu. Kap 
preko čaše europskoga strpljenja prelila se 
kada je načelnik općine Gradačac potpisao 
sporazum o pridruživanju općine Gradačac 
Uniji TDBB-a. Unija okuplja općine koje 
imaju ili su imale dodir s turskom baštinom. 
Uzimajući u obzir kulturni napredak i tradi¬ 
ciju Turske, Unija uspostavlja opsežnu su¬ 
radnju. Trend je započet još davne 2013. go¬ 
dine kada je Goražde kao prva općina BiH 
pristupila TDBB-u. Do ožujka 2013. turskoj 
je Uniji pristupila 1001 općina iz 16 zemalja 
Europe, Azije i Afrike . 41 

Razljućeni eurodužnosnici žurno su otpre¬ 
mili na područje općine Gradačac dvanaest 
tisuća muslimana, a u Usoru još deset tisuća. 
Bili su to azilanti iz Libije i Egipta koji su 


41 Vidjeti članak »Općina Goražde - članica TDBB-a, unije općina 
Balkana, Afrike i Azije«, G/as Goražda: novine Centra za 
kulturu Goražde, br. 152 (mart 2013.), str. 12. 

ilegalno ušli u Europsku Uniju. Navodno su 
ti afrički muslimani trebali na području Gra- 
dačca i Usore neutralizirati utjecaj euro- 
muslimana iz Turske velesile. 


Politika 

Na političkoj pozornici djeluju političke 
stranke slične onima s početka stoljeća. 
Njihova je uloga smanjena zbog činjenice da 
sva tri konstitutivna naroda (uzeta zajedno) 
predstavljaju manjinu u državi. 

Političari iz Bosanske Posavine gaje poseb¬ 
ne, »bratske« (financijske) veze s političkim 
strankama starih ili novih europskih velesila. 
Bošnjaci surađuju s Turskom, a Srbi s Ru¬ 
sijom. Na čelo hrvatskih stranaka iz Posa¬ 
vine dolaze Hrvati iz posavske dijaspore 
(Švicarske, Austrije i Njemačke) koji govore 
njemački. Iza njih stoji Njemačka. 

Jača politički utjecaj doseljenika u Posavinu. 
Osnivaju se kineske, turske, arapske i korej¬ 
ske stranke. 


Zaposlenost 

U cijeloj državi vlada velika nezaposlenost. 
Nastavljen je trend rasta nezaposlenih i u 
Bosanskoj Posavini, koji je bilježila i držav¬ 
na Agencija za statistiku za Distrikt Brčko. 42 
Posljedice nezaposlenosti su dublje društve¬ 
no raslojavanje, siromašenje i kriminal. Mla¬ 
di ljudi postaju ovisnici o drogama, alkoho¬ 
lu, kockanju, klađenju i intemetu. 

Ipak postoje neka područja na kojima manji 
dio domaćega stanovništva ostvaruje pristoj¬ 
ne prihode. To su organska proizvodnja hra¬ 
ne, mlijeka, voća, povrća i ljekovitog bilja; 
uzgoj cvijeća; pčelarstvo; tradicionalni zana¬ 
ti i seoski turizam. 


42 Tematski bilten: Statistički podaci Brčko Distrikta BiH \ Thematic 
Buiietin, godina / Year 12, broj / Number 6 (Brčko: Agencija za 
statistiku Bosne i Hercegovine, 30.06.2013.), str. 5. 



Predvečerje u Prudu. (Foto: Mato Bičvić.) 


U posavskim gradovima pojedine tvrtke (če¬ 
sto u stranom vlasništvu) ostvaruju veliku 
financijsku dobit. U Doboju radi tvrtka za 
proizvodnju stakla premazanoga filmom koji 
štiti od ultraljubičastoga (UV) zračenja. U 
Brčkom je smještena superbogata klinika 
švicarskih kirurga koji ljudima dograđuju 
»nedostajući« spolni organ. Regionalno sre¬ 
dište za prodaju satelitskih snimaka nalazi se 
u Modriči. Postrojenje za proizvodnju pitke 
vode (obogaćene ozonom i mineralima) ot¬ 
voreno je blizu Gradačca. U Orašju radi 
tvornica sunčevih panela. 

Sredstva plaćanja usluga 

Do konca 2020-ih zadržana su postojeća 
sredstva plaćanja: novac u gotovini te plaća¬ 
nje elektronskim putem: a) karticama, b) 
skenkorderima, c) prividnim ili digitalnim 
novcem ( bitcoins ) koji ne podupire nijedna 
centralna banka ili vlada, d) holouređajima 
itd. Novac je elektronski obilježen tako da se 
svakom trenutku može pratiti njegovo kre¬ 
tanje. Skupi pripravci od matičnih stanica 
(koji pomlađuju čovjeka i produžuju rad 
njegova srca) imaju vrijednost zlata. 

Prosvjeta 

U većini posavskih i usorskih sela zatvorena 
su odjeljenja na domaćim jezicima (hrvat¬ 
skom, bosanskom, srpskom). Škole nisu za¬ 
tvorene jer su otvoreni novi razredi na arap¬ 
skom, korejskom, mandarinskom i turskom. 

U posavskim gradovima i dalje rade osnov¬ 
ne i srednje škole, kao i pojedini fakulteti, na 
domaćim jezicima. Djecu bogatijih roditelja 
više ne podučavaju učitelji, nego skupi robo¬ 
ti licencirani za podučavanje mladih. 

Jezik 

Bosanski, hrvatski i srpski su i dalje službeni 
jezici u BiH. Njima su dodani novi jezici: 
arapski, korejski, mandarinski i turski. 

U svijetu je, zahvaljujući novim tehnološkim 
izumima, smanjena potreba za učenjem stra¬ 
nih jezika. Godine 2028. univerzalni holo- 
prevoditelj postiže točnost međujezičnoga 
prijevoda od 98,6 posto. Drugi (najsuvre¬ 
meniji i najsofisticiraniji) holouređaji su ot¬ 
krili i zašto se događa onih 1,4 posto pogrje- 
šnih holoprijevoda. Uzrok netočnosti nije u 
holoprevoditelju, nego u nerazumnom ustro¬ 
ju ljudske psihe. 

Jezični su stručnjaci ustanovili daje postoja¬ 
nje različitih jezika glavni uzrok različitih 
gledanja na svijet. Zato države potkraj 2020- 
ih pokušavaju uvesti jedan univerzalan je¬ 
zik. Tom problemu Zapad pristupa temeljito. 
Novi univerzalni jezik nazvan je romangle- 
ski ( romanglish ). Komunikacija 2020-ih vrti 
se oko kratica (skraćenica) u govoru. Tako 
je i romangleski kratica od triju jezika: 

1) robotski (ro botic) 

2) man dolazi od mandarinski (većinski jezik u Kini) 

3) engleski (English). 

Nakon što je Kinu pogodio niz prirodnih 
katastrofa, i glavni jezik Kine gubi globalni 
prestiž. Mandarinski jezik s prvoga mjesta 
pada na drugo. Prvo mjesto ponovno pripada 
engleskom. To se događa najviše zbog gos¬ 
podarske moći Indije, nove globalne velesi¬ 
le, u kojoj je engleski gotovo materinji veći¬ 
ni govornika. Prijašnji romangleski jezik 
sada se naziva roglemanski. 

Ipak, na apsolutno prvom mjestu stoji ro¬ 
botski ( robotic language; skraćeno: ro-lan). 
Robotski je prvi među ne-prirodnim (stroj¬ 


nim) jezicima. Kao što je među prirodnim 
jezicima engleski istisnuo mandarinski, tako 
je među strojnim jezicima robotski potisnuo 
računalni jezik (Computer language; skraće¬ 
no: co-lan ). 

Prema zakonima EU, kratice spojene crti¬ 
com mogu imati od dva do šest slova. 
Zapravo se radi o raz-dvajanju više riječi 
crticom. To je u skladu s protustresnom 
praksom raz-dvajanja pojedinaca u društvu. 



Sounds Like a Melody [Zvuči kao melodija] 
(Foto: Mato Bičvić.) 


Na Zapadu se uvodi još jedna jezična no¬ 
vost. Radi se o prekidu višetisućljetne tradi¬ 
cije. Zakonski je zabranjeno da dvije osobe 
imaju isto ime. Naprimjer, smije postojati 
samo jedan Zlatko Filipović. Uz osobno ime 
mora se dodati još neki znak (slovo, simbol, 
broj) po kojemu će se Zlatko Filipović razli¬ 
kovati od svih njegovih imenjaka u svijetu. 

Holouređaj automatski prevodi svako ime u 
jedinstven kod koji ukazuje na mjesto nala¬ 
ženja bića (osobe ili stroja). Tako holouređaj 
prepoznaje Zlatka Filipovića pod kodnim 
nazivom H-Bo1-N33. Radi se o kratici koja 
znači: to je čovjek (H = Human), a ne robot (R 
= robot); biće se nalazi u Bosni (Bo = Bosnia), u 
sektoru 1 i podsektoru N33. Vrijeme rođenja 
čovjeka (ili sklapanja robota) upisano je kao 
nevidljivi kvantni trag (quantum trače). 

Zdravlje 

Čovjek u medicini traga za vječnom mladoš- 
ću i besmrtnošću. Vrše se pokusi na matič¬ 
nim stanicama ( stem cells). Od njih je napra¬ 
vljen i čudotvorni superskupi pripravak. Taj 
pripravak produžuje rad srca i godinama 
održava tijelo mladolikim. Međutim, pripra¬ 
vak ima ozbiljne nuspojave: nakon višegodi¬ 
šnje uporabe, pacijentov mozak iznenada za¬ 
taji, glatka koža se smežura kao da je stara 
100 godina i čovjek umire na licu mjesta. 

Nanoroboti vrše i najteže medicinske zahva¬ 
te. Među najskupljima su app-ops (operacije 
dodavanja spolnog organa suprotnog spola). 

Genetski modificirana hrana i sjedeći polo¬ 
žaj izazivaju gojaznost djece. U dječjem mo¬ 
zgu kržljaju centri za druženje i suosjećanje. 
Umjesto pojmovnog, razvija se slikovno mi¬ 
šljenje. 

Višak informacija stvara među građanima 
masovnu zbunjenost i dezorijentiranost. Te 
se informacije mogu podijeliti u tri skupine: 
nepotrebne, štetne i opasne. Sindrom kroni¬ 
čne premorenosti (the Chronic Fatigue Syn- 
drom ili myalgic encephalomyelitis) ima raz¬ 
mjere pandemije. Bolest je praćena slabošću, 
iscrpljenošću, nesanicom, glavoboljom, sla¬ 
bljenjem vida i koncentracije, poremećajem 
ravnoteže i mišljenja, a završuje neurolo¬ 
škim poremećajima i gubitkom pamćenja. 43 

Šire se kibemetski kriminal ( cyber crime) i 
»krađa identiteta« ( identity theft ). To uklju¬ 
čuje krađu tuđih osobnih, medicinskih i po¬ 
dataka s bankovnih računa. Učestale su pro¬ 
vale u tuđe osobne profile te slanje nepri¬ 
mjerenih i lažnih poruka s tih profila. Svi ti 
činitelji dovode do povećanja broja duševnih 
oboljenja (posebno depresije), raznih pore¬ 
mećaja, kao i moždanih udara. 

Nerazumna uporaba antibiotika oslabila je 
otpornost na mikroorganizme iz tijela i iz 
okoliša. Mnogi obolijevaju zbog desetljetne 


43 Hillary Johnson, Osler's Web: Inside the Labyrinth ofthe Chron¬ 
ic Fatigue Syndrome Epidemic. (New York: Penguin, 1996.), str. 
2 - 22 . 


izloženosti štetnom zračenju (iz mobitela, 
mikrovalnih pećnica i sušila za kosu). Oko 
ilegalnih odlagališta radioaktivnog otpada u 
BiH nalazi se velik broj oboljelih od leuke¬ 
mije. Zbog štetnih ultraljubičastih zraka rak 
kože je postao jedna od najraširenijih bolesti. 
Na istraživanja se troše velika sredstva, ali 
lijeka nema. 

Istraživači se preusmjeravaju na rubna pod¬ 
ručja poput »fantomske boli«. Vodeći medi¬ 
cinski stručnjaci ovako opisuju tu pojavu: 

»Fantomska bol je bol koja se osjeća kao da dolazi iz 
nekog dijela tijela kojega više nema. Nekoć su liječnici 
vjerovali da je ovaj post-amputacijski fenomen zapra¬ 
vo psihološki problem, ali stručnjaci sada priznaju da 
ovi stvarni osjeti potječu iz leđne moždine i mozga, 
lako se fantomska bol najčešće javlja kod ljudi kojima 
su odstranjene ruke ili noge, poremećaj se može po¬ 
javiti i nakon operacije odstranjivanja drugih dijelova 
tijela, kao što su dojke, muški ud, oko ili jezik.« 44 

Proučavanja na tom području dovela su do 
rezultata do kojih su došli i istraživači elek- 
trofotografije: 45 i u slučaju fantomske boli i u 
slučaju elektrofotografije kmjega lista drveta 
radi se o pamćenju prijašnje stvarnosti. 



(Izvor: http://desktopclub.ru) 


44 Osoblje Klinike Mayo, »Phantom pain: definition«. Dostupno pri 
http://www.mavoclinic.com/health/phantom-pain/DS00444 . 

45 Elektrofotografiju (electrophotography) stvaraju iskre nastale 
pražnjenjem između izoliranog uzemljenog predmeta i okolnog 
električnog polja. Snimak nastaje u izravnom dodiru predmeta 
s filmom smještenim ispod metalne ploče (pod visokim napo¬ 
nom visoke frekvencije). Na rubovima fotografiranog predmeta 
vide se sjajne zrake različitih boja (»korona«). Postoji zanim¬ 
ljiva sličnost između »fantomske boli« i jednog dijela elektro¬ 
fotografije. Naime, kada se elektrofotografira otkinut list sa 
drveta, oko svih rubova lista vidi se »korona«. Istraživači su 
nakon toga odrezali dio lista pa onda taj krnji list elektro- 
fotografirali. Učinak je bio neočekivan: snimak »krnjega lista« 
gotovo je podudaran snimku cijelog lista: u oba slučaja vidi se 
»korona« oko rubova cijelog lista! 

Vjera 

U BiH je vidljivo supostojanje starih vjera 
(tradicija, obreda) i novoga (inovjeraca, pro- 
tuvjeraca, a napose tehnovjeraca). 

Kao što međunarodno tržište postaje »glo¬ 
balno prividno tržište« ( global Virtual mar- 
ket), tako i pojedine bogomolje postupno po¬ 
staju prividni hramovi Božji. Oni su smješ¬ 
teni u umjetnom svijetu visoke tehnologije. 

Tijekom više stoljeća u BiH su se oblikovale 
tri glavne vjerske zajednice: Srpska pravo¬ 
slavna crkva, Islamska vjerska zajednica i 
Katolička crkva u BiH. Eurodužnosnici njih 
smatraju stupovima konzervatizma u BiH. 
Te tri vjerske zajednice odbile su priznati 
istospolne »zajednice« (kada su 2019. oza¬ 
konjeni istospolni civilni brakovi). Tri su 
vjerske zajednice zajedno ustale i protiv 
dograđivanja spolnog organa na čovjeka. 

Dolaskom brojnih afričkih i turskih musli¬ 
mana u BiH, muslimani su zadržali vodeći 
položaj u državi. Godine 2030. muslimani 
predstavljaju oko 35% vjernika u BiH. Ali 
se javlja novi problem: uskoro bi Libijac 
mogao postati Reis-ul-ulema Islamske vjer¬ 
ske zajednice u BiH! 

Doseljavanjem nekršćana znatno je oslabljen 
udio pravoslavaca i katolika u BiH. Uselje¬ 
nici su osnovali nove vjerske zajednice: 
taoističku (kinesku) i budističku (korejsku). 

Ipak je katoličanstvo u BiH doživjelo snažan 
međunarodni poticaj 2019. godine, nakon 
što je papinsko povjerenstvo za istraživanje 
pojava u Međugorju završilo svoj rad. Po¬ 
vjerenstvo je zaključilo: da su vidioci psiho¬ 
fizički zdrave osobe; da nijedan vidjelac nije 
povukao svoj iskaz; da su vidioci moralno 
pozitivne osobe; da je sadržaj iskaza vid¬ 
jelaca pravovjeran (u skladu s istinama vjere 
i sv. Pisma); da u iskazima nema proturječ¬ 
nosti; da u iskazima nema naslada; da su do¬ 
gađajima nazočile tisuće ljudi još od početka 
1980-ih; da su stotine slučajeva čudesnih 
ozdravljenja medicinski dokumentirani; da 
se događaji ne mogu objasniti naravnim uz¬ 


rocima; da su učinci međugorskih ukazanja 
na vjerski život dobri i trajni. Tako je Vati¬ 
kan službeno priznao da se u Međugorju 
ukazala Gospa koja šalje pet osnovnih poru¬ 
ka: mir, molitva, obraćenje, post, vjera. 



Brdo ukazanja u Međugorju (srpanj 2013.) 


Priznanje međugorske Gospe zaustavilo je 
jedan negativan trend koji se početkom 21. 
stoljeća pojavio među katolicima u Švicar¬ 
skoj i Njemačkoj. Naime, pojedini posavski 
iseljenici, da bi izbjegli plaćanje vjerskog 
poreza državi, bili su se počeli ispisivati iz 
Katoličke crkve. 46 

U Posavini 2030. djeluje nekoliko katoličkih 
samostana. Najaktivniji su franjevački samo¬ 
stani u Tolisi (pokraj Orašja) i u Dubravama 
(pokraj Brčkoga). Plehan se ne razvija, ali 
pri samostanu rade Muzej i galerija. 

U Posavini djeluje više pravoslavnih manas¬ 
tira (Detlak, Donja Bišnja, Dubokovac, Pod- 
novlje, Ritešić). U nekim manastirima mo¬ 
nasi još ručno zvone (primjer manastira Du¬ 
ga Njiva kraj Modriče). U Modriči je osno¬ 
van Pravoslavni institut. 

U Maoči pokraj Brčkoga otvoreno je Među¬ 
narodno islamsko sveučilište. Tu se nastava 
izvodi na arapskom, bosanskom i engleskom 
jeziku. U Doboju je otvoren Taoistički cen¬ 
tar (na mandarinskom), a u Brčkom Budis¬ 
tički institut (na korejskom). ■ 


46 Zdenko Barbarić, »Koliko novca vrijedi moja vjera?«. Dostupno 
pri http://www.posavina.orq/zivot/reliqiia/3027-koliko-novca- 

vriiedi-moia-viera.html . 

Dio 2. 

Bosanska Posavina 2030. godine: 
pojedinačna viđenja 

Copyright © 2013 The Father Grga Vilić Citizens’ Association \ 
Udruga građana »fra Grga Vilić« 

Pojedinačna viđenja budućnosti Bosanske Posavine jesu 
intelektualno vlasništvo pojedinih članova Udruge »fra Grga Vilić« 
Stavovi suradnika Udruge nisu službeni stavovi Udruge. 


Donji su tekstovi poredani prema temi od¬ 
nosno zanimanju autora. Prvo su predstav¬ 
ljena viđenja dvaju inženjera (Ilija Džepina, 
Pavo Vilić). Slijede prilozi diplomiranog 
pravnika (Ivo Matić) i policijskog inspektora 
(Blaž Kovačević). Zatim dolaze tri književ- 
no-esejistička teksta (Ružica Šušnjara, Mara 
Barišić, Ivica Budulica Štrikan). Slijede pri¬ 
lozi člana posavske dijaspore iz Švicarske 
(Slavko Knežević), jednog svećenika (fra 
Mladen Jozić) i člana Skupštine Županije 
Posavske (Jozo Blažević Jokan). Na kraju se 
nalaze dva putopisa Posavinom 2030. godi¬ 
ne (Ivo Lubina Dino, Anto Knežević). ■ 


Ilija Džepina 

Rodom iz sela Poljari kraj Dervente; 

Univ. spec. mech. dipl. ing. (»Đuro Đaković«, Slav. Brod); 
Član Suda časti Udruge »fra Grga Vilić« 



Sadašnjost - Sada je 2013. godina. Prošlo 
je više od 20 godina od pada Bosanske Posa¬ 
vine (1992.). Prostor od Dervente do Brčkog 
i danas je najporušeniji dio Bosne. Od ovog 
dijela (koji je Deytonskim sporazumom pri¬ 
pao Republici Srpskoj) sasvim je drugačija 
slika Bosanske Posavine koja pripada Fede¬ 
raciji. Život u Odžaku, Orašju, dijelovima 
Samca i Brčkog odvija se normalno: rade 


škole, postoji zdravstvena zaštita, veliki po¬ 
stotak Hrvata vratio se u te krajeve. 

Najuništeniji dio Posavine je od Kotorskog 
do Bosanskog Broda (oko 60 km). Tu je 
najviše uništeno imovine posavskih Hrvata. 
Devastacija ovog prostora traje i danas (pred 
očima policije i svih institucija RS-a). Tu je 
izvršen pravi ekocid: isječene su hrvatske 
šume, popaljena imanja, a pljačke tek ob¬ 
novljenih kuća su trajna pojava. 

Kroz cijelu dosadašnju povijest (od Rimlja¬ 
na, Turaka, Mađara, Austrougarske pa do 
Kraljevine SHS), o Bosni nisu odlučivali 
njeni građani. A kada je 1992. godine, prvi 
put u povijesti, većina građana na slobod¬ 
nom referendumu jasno kazala da želi samo¬ 
stalnu i suverenu BiH, izbio je rat kakav nije 
viđen na ovim prostorima. 

Sadašnji ustroj BiH je preskup i ekonomski 
neodrživ. Nema te ekonomije na svijetu koja 
može financirati takav administrativni aparat 
i sve razine vlasti. Da bi došlo do poboljša¬ 
nja klime za povratnike u Posavinu i normal¬ 
nog civiliziranog života, mora doći do us¬ 
tavnih promjena u BiH. Mora doći do novog, 
Daytona 2. 

Budućnost - Ako ne dođe do novog ustroja 
BiH, država neće ući u EU do 2030. g. Zašto? 
Iz jednostavnog razloga: država dvije godine 
ne može da provede sudsku odluku Sejdić- 
Finci, a da i ne govorimo o ustavnim pro¬ 
mjenama. Hrvatskoj je trebalo od dobivanja 
statusa kandidata pa do punopravnog član¬ 
stva u EU punih 12 godina pregovaranja (da 
zatvori sva poglavlja, da usvoji ili izmijeni 
preko 500 zakona). Kada se i prođe sva ta 
procedura, potrebna je godina dana da spo¬ 
razum usvoje i parlamenti svih 28 članica 
EU. Znači: čak i kada bi BiH za 2-3 godine 
dobila status kandidata, nije realno očekivati 
da će ući u EU do 2030. godine. Sa ova- 
kovim političkim sustavom BiH jednostavno 
ne može ući u EU. 

Što se tiče budućnosti Bosanske Posavine, 
ona će uvelike zavisiti od svega prethodno 
iznesenog. Razvoj Bosanske Posavine vidim 

prije svega u europski organiziranoj proiz¬ 
vodnji: hrane, mlijeka, voća, povrća i ljeko¬ 
vitog bilja. Proizvodnja će se odvijati na su¬ 
vremenim farmama koje koriste postrojenja 
na biomasu (slamu, kukuruzovinu, drvenu 
sječku itd.). Na takovim farmama proizvode 
se struja i toplinska energija. One se koriste 
za navodnjavanje okrupnjenih farmi. 

Isto tako vidim šansu u seoskom turizmu. 
Bosanska Posavina ima što pokazati. Tu su 
obronci Motajice, Vučjaka, Majevice, rijeke 
Bosne, Ukrine, Save itd. Potrebno je uložiti 
znatna sredstva u infrastrukturu, puteve i 
vodoopskrbni sustav (jer je svega 44% sta¬ 
novništva priključeno na javni vodovod, a 
56% stanovništva koristi bunare i izvore 
pitke vode). 

Koridor 5c će biti izgrađen i jednim će 
dijelom prolaziti kroz Posavinu (Svilaj- 
Odžak-Modriča). Uz Koridor treba izgraditi 
poduzetničke zone. U njima će mali podu¬ 
zetnici raditi tradicionalne zanate ovog kraja 
i svoje proizvode plasirati na europsko trži¬ 
šte. 

Potrebno je stimulirati i vratiti mlade koji su 
stekli obrazovanje na Zapadu. Oni će biti 
pokretači gospodarskog razvoja. 

Bosanska Posavina ima zagađivačku indu¬ 
striju. Najveći zagađivači su: rafinerija nafte 
Bosanski Brod i rafinerija ulja Modriča. U 
neposrednoj blizini nalaze se tri termoelek¬ 
trane (TE Ugljevik, TE Tuzla i TE Stanari 
kod Doboja), a u Maglaju tvornica celuloze i 
papira Natron. 

Potrebno je učiniti sve da te industrije ugra¬ 
de najsuvremeniju opremu i primijene naj¬ 
više svjetske ekološke standarde radi zaštite 
životne sredine. Ukoliko se to ne učini, 
Bosanska Posavina će ostati: 

■ spomenikom najuspješnije izvedenog etničkog čiš¬ 
ćenja u Europi nakon II. svjetskog rata; 

■ nadgrobnim spomenikom hrvatske etničke skupine 
u još jednoj od njezinih stoljetnih postojbina. ■ 


Inž. Pavo Vilić 

»Strolit«, Odžak; 

Član Upravnog odbora Udruge »fra Grga Vilić«; 
Brat fra Grge Vilića 





Bosanska Posavina je bila i ostala vrata Bo¬ 
sne i Hercegovine, što sada dolazi do izra¬ 
žaja. Dolinom rijeke Bosne išle su glavne 
komunikacije još od starog vijeka, a nastav¬ 
ljaju se danas Koridorom 5c, lukama Bosan¬ 
ski Samac i Brčko, idejnim projektom ka¬ 
nala Sava-Dunav i plinskom mrežom doli¬ 
nom rijeke Bosne. 

Nažalost, često su se ravnom Posavinom kri¬ 
žali i vojni putovi i politički interesi. To je 
rezultiralo odseljavanjem domaćeg stanovni¬ 
štva prema zapadu i doseljavanjem novog 
stanovništva sa juga i istoka Balkana. O 
tome svjedoče utvrde Dobor u Jakešu, vojna 
utvrda u Slavonskom Brodu i rimska cesta 
Marsonija. Velika stradanja su se dogodila 
najezdom Turaka. Bitkom u proljeće i kra¬ 
jem svibnja 1945. (u posljednjem sukobu 
drugoga svjetskog rata na europskom tlu) 
posavsko stanovništvo je protjerano sa svo¬ 
jih ognjišta. 

Sada je vrijeme iseljavanja završeno. Dotak¬ 
li smo dno zahvaljujući posljednjem ratu i 
vlasti koja je iz njega izašla. Negdje 1997. 
godine Mato Pačak je pozvao sve menadžere 
odžačkog kraja iz dijaspore. Razgovarali 
smo o mogućem povezivanju između naših 
prostora i tvrtki u kojima oni rade. Bilo nas 
je oko 50, uz samo tri predstavnika općine. 
Gradonačelnik nije mogao doći zbog važni¬ 
jeg posla. Sastanak je održan u prostoriji 
osnovne škole. Zaključili smo da ćemo se 
opet sastati i da će Pačak svima poslati popis 
imena sa kontakt-telefonima. Iste večeri je 
tadašnja vlast iz Odžaka i Županije Posavske 
na sve ovo udarila pečat i potpis na fasadi 
obiteljske kuće Mate Pačka rafalom iz kalaš- 

njikova. Nikada nije provedena istraga i 
nikada se više nismo sastali. 

Globalizacija je kao magnet privukla naše 
stanovništvo Zapadu i Evropi. Tamo su ljudi 
našli bolje uvjete za preživljavanje. O njima 
su svojevremeno sve rekli vizionari Mak 
Dizdar (»Ima jedna modra rijeka«) i Aleksa 
Šantić (»Ostajte ovdje«). Nažalost, djeca 
naše dijaspore kao materinji jezik pričaju 
jezik neke evropske zemlje. U Posavini se 
osjećaju kao - turisti. U tome ih nesvjesno 
podržavaju (i moralno i financijski) bake i 
djedovi koji su mirovinu zaradili na Zapadu. 

Radeći u Italiji naučio sam: za svoj neuspjeh 
treba prvo preispitati vlastite pogreške. Mi 
tome nismo skloni. Najlakše je reći da je 
kriv netko drugi (naprimjer, naši vlastodršci 
u politici, ovdje i sada). Narod ovih krajeva 
ima političare po svom izboru i na svoju 
štetu; neka im Bog oprosti jer »ne znaju što 
čine«. Naš je čovjek izgubio socijalnu di¬ 
menziju. Pojavila se zavist, rivalstvo i pohle¬ 
pa ratnog tipa. Riječ jeo zaustavljenom ratu 
koji još nije završio, jer su svi kao pobijedili 
i nitko nije kriv. 

Iz ovoga mogu zaključiti da sa ovim ljudima 
i ovakvom vlašću možemo samo stagnirati, 
dok drugi idu naprijed. Ipak drugi neće do¬ 
zvoliti da u evropskom okruženju zaživi ta¬ 
kva trulež kakva je ovdje kod nas. Pristupom 
Evropi, koja nam je jedini izlaz, doći će 
ovamo evropski zakoni i norme. One će, kao 
u Hrvatskoj, otvoriti procese odgovornosti i 
dovođenja sistema u red. 

Ovaj prostor (koji je istovremeno i u Evropi 
i na njezinom rubu) mora početi da se raz¬ 
vija u skladu sa svojim položajem i prirod¬ 
nim bogatstvima koja posjeduje. Do 2030. 
godine očekujem otvaranje pozitivnih proce¬ 
sa i jak zamah razvoja i prosperiteta na ovim 
prostorima. Mislim da će to donijeti neki 
novi ljudi koji će naseliti Posavinu. Jer mi 
ovdje - sa ovom snagom, brojnošću i pame¬ 
ću - nismo u stanju pokrenuti razvoj. 

Očekujem da će se do 2030. i broj stanov¬ 
nika i nivo razvoja u Posavini vratiti na sta¬ 


nje iz 1991. godine. Drugi će biti i dalje 
ispred nas, ali će to ipak značiti da smo 
isplivali i da ćemo moći planirati budućnost. 
Tada će i za nas i za nove naraštaje u 
Posavini biti i posla, i života, i budućnosti. ■ 


Ivo Matić, dipl. pravnik 

Notar (bilježnik) iz Odžaka; 

Član Nadzornog odbora Udruge »fra Grga Vilić« 



Bosanska Posavina je termin koji se danas 
koristi, a da pri tome nismo definirali na koji 
to kraj ili njegov dio mislimo. Zato bih pri 
pisanju ovoga kratkog eseja radije koristio 
termin »šire područje bivše općine Odžak«. 

Statistički podaci za ovo područje, kako pri- 
jeratni tako i poslijeratni, uglavnom su svi¬ 
ma poznati. No statistički podaci često vrlo 
malo govore o stvarnom stanju onoga što 
obrađuju pa bi ih ponekad bilo bolje ne ko¬ 
ristiti kao izvor informacija. 

Ako govorimo o prošlom ratu, njegove su 
posljedice za ovo područje katastrofalne. 
Znatno je manje poginulih, nestalih i teško 
ozlijeđenih nego u II. svjetskom ratu. Alije i 
znatno manji broj stanovnika, pogotovo onih 
koji ovdje stalno žive. Najveća šteta koju je 
ovaj rat prouzročio su naši pusti krajevi, jer 
tamo gdje ima ljudi svega će prije ili kasnije 
biti. Krajevi koji nemaju ljudi ostaju neobra¬ 
đeni, a obradiva zemlja ne postaje šuma 
nego zarasta u kulture koje je jako teško 
očistiti i od kojih nema nikakve koristi. 

Ratna djelovanja ostavila su nas bez šume, a 
to se događa još i danas. A znamo da šume 
»vuku« i drže podzemne vode na poželjnoj 
razini, pa samim time i površinske vode. 

Djevojka iz Posavine. (Foto: Mato Bičvić.) 


Dobar dio Hrvata našega kraja živi jednom 
nogom u Hrvatskoj, a drugom u BiH. Oni 
koji ovamo dolaze samo na posao, ne hrane 
ovdje djecu ni unuke. Imaju stare kuće u 
kojima povremeno i privremeno prebivaju. 
Budućnost grade u Republici Hrvatskoj. Ne 
kvalificiram taj život ni boljim ni lošijim; 
samo iznosim činjenično stanje. Oni koji se 
do danas nisu vratili, neće se ni vratiti. Zato 
u svim predviđanjima životnih pravaca tre¬ 
bamo koristiti podatke koji su što bliži 
stvarnom broju ljudi koji ovdje žive. 

Svi zajedno nismo do danas dovoljno učinili 
niti činimo da naš kraj bolje stoji i da bude 
bliže razvijenim sredinama. Svjedoci smo da 
i strukture vlasti nisu napredovale; moglo bi 
se tvrditi i obrnuto. Nema nikakvih naznaka 
da će naša politička scena biti bliža potre¬ 
bama ovoga kraja ili učiniti bilo što značajno 
za poboljšanje uvjeta života. 

U zadanim uvjetima svaki od nas se snalazi 
na svoj način i pokušava djelovati u pravcu 
vlastitog napretka. To je dobro i svakako će 
na dugi rok rezultirati i boljom općom 
situacijom. Ali to nije dovoljno za brži raz¬ 
voj kraja. 

Uzimajući u obzir sve što nam je poznato i u 
čemu se uglavnom možemo složiti, naš će 
kraj u svakom pogledu izgledati slično i za 
20 godina. Po svemu što se danas događa 
moguće je predvidjeti da će za tih 20 godina 
biti samo više zatvorenih kuća u kojima ne 
živi nitko. Budući da nemamo tradiciju 
poljoprivredne proizvodnje europskog tipa 


(poljoprivredni posjed 300 ha, a parcele su 
nam usitnjene do nevjerojatnih razmjera), ni 
u tom dijelu ne treba očekivati nešto revolu¬ 
cionarno. Naime, sve će više zemljišta osta¬ 
jati neobrađeno ukoliko nitko ne preuzme 
odgovornost i ne stvori uvjete za obradu 
onome tko može i hoće zemlju obrađivati. 

Još uvijek se bar stariji dio populacije osla¬ 
nja na značajnu pomoć iz inozemstva. Ali 
ona je, logično, stalno u padu, jer naši ljudi 
koji rade vani i šalju pomoć postaju sve 
stariji, a ostaju pomalo bez onih koje poma¬ 
žu. 

Zbog svih tih okolnosti, a i činjenice da ni¬ 
smo skloni obrtima, zanatskoj djelatnosti i 
proizvodnji bilo čega za dalju prodaju, pče¬ 
larstvo je jedina grana koja će ovdje napre¬ 
dovati, i to, na našu žalost, djelovanjem 
pčelara iz drugih krajeva. A sve ostalo će 
biti slično kao danas. Kraj će imati sličan 
broj ljudi, veći broj umirovljenika iz raznih 
krajeva svijeta, malo bolju komunalnu infra¬ 
strukturu - ukoliko se ovdje ne otkriju nala¬ 
zišta dragog kamenja ili... 

Treba naglasiti da u našem kraju nema pri¬ 
rodnih katastrofa i da je sve nas možda i ta 
činjenica »uspavala« i zadržala na istoj 
poziciji. Samo nas ratovi »protresu«. Na 
nesreću, nas je zadnji rat raselio i još uvijek 
nas raseljava. 

Ako pak očima prosječnog promatrača po¬ 
gledamo zadnja događanja i aktivnosti veza¬ 
ne za izgradnju Koridora 5c na prostorima 
općine Odžak, moramo bar naslututi da će 
slika ovog kraja biti promijenjena. 

Koridor 5c je definitivno tu. On mijenja 
zemljopis ovog kraja i Bosne i Hercegovine. 
Ovaj prostor, ovo mjesto, postaje glavnim 
cestovnim ulazom u BiH. Treba cijeniti da 
će se preko ovog ulaza odvijati oko 60% 
uvoza u BiH i isto toliko tranzitnog prometa 
roba. To zahtijeva znatno povećanje zapo¬ 
slenih, odnosno osoba koje će raditi, a jedan 
dio i stanovati na prostorima Odžaka. 

Imajući u obziru veći promet osoba i roba, 
treba očekivati povećanje zaposlenih u uslu¬ 
žnom, upravnom i administrativnom sektoru. 
Činjenica je da veći promet roba i osoba, 
pogotovu kada se radi o pograničnom mjestu 
(ovoga puta između BiH i Republike Hrvat¬ 
ske koja je članica EU) sa sobom donosi 
povećanje kriminaliteta svih vrsta, a prije 
svega ilegalan promet robama. Na ovim pro¬ 
storima i do sada je zabilježen ilegalan 
prijelaz državne granice za državljane koji 
bez posebnih dozvola ne mogu ulaziti u 
Republiku Hrvatsku i dalje. 

Ove činjenice i logika nameću mobiliziranje 
svih osoba sa ovog prostora da se uključe i 
da svak u svom domenu da doprinos u osmi¬ 
šljavanju i jačanju administrativno-upravno- 
sudskog sektora. To nije mala zadaća, ali se 
sadašnje vrijeme i okolnosti trebaju iskoris¬ 
titi i na odgovarajućoj državnoj razini zahti¬ 
jevati osnivanje općinskog suda i pratećih 
službi. 

Kako se kod nas događaju (ili bolje reći pre- 
ovladavaju) nelogičnosti, ne treba se iznena¬ 
diti ako sve prođe mimo nas jer nismo 
sudjelovali u kreiranju i upravljanju svojom 
budućnošću. Logično. ■ 



Sredinom. (Foto: Mato Bičvić.) 


Blaž Kovačević 

Inspektor za policijske istrage [Granična policija Bosne i 
Hercegovine; Postrojba Granične policije Brod]; 

Član osnivačke skupštine Udruge »fra Grga Vilić« 



Sadašnjost - Polazna točka mog promišlja¬ 
nja o budućnosti Bosanske Posavine jest sa¬ 
dašnjost. Današnji svijet boluje i robuje ma¬ 
terijalnom bogatstvu. Imamo u Posavini više 
privatnih zdanja nego što ih imaju zapadne 
zemlje u kojima smo ih zaradili. To su po¬ 
savske kuće-vile, ali su često prazne. Ili se u 
ponekoj starci osjećaju vrlo usamljeni. Mno¬ 
gi ljudi kasno shvate da »nije sreća para 
puna vreća«. 47 

Ni najveći sanjari nisu mogli usnuti da će 
među ljudima zavladati ovolika otuđenost. 
Zapitajmo se: gdje smo mi to u prostoru i 
vremenu? Nismo li se izgubili narušavajući 
sustav vrijednosti, uništavajući živote malih 
ljudi bez kojih ne bi bilo ni »velikih«? Ima¬ 
mo veliki nesrazmjer između materijalnog i 
duhovnog. To se negativno reflektira na 
mlade koji imaju gotovo sve što požele. 
Roditelji kažu: »Nek imaju oni, kad ja nisam 
mogo imat.« 

Narušili smo prirodne zakone. Stvorili smo 
društvo u kojemu težimo za moći da bi bili 
kao bogovi. Bogataši vladaju nad drugima. 
Velika riba jede malu. Svjesni smo mi, mali, 
da je naša sudbina u rukama velikih, koji se 
bore da imaju moć, vlast, silu i novac. Bo¬ 
reći se za to svoje bolje sutra, bogataši ne 
pitaju za cijenu i sredstva dolaska do cilja. 
Oni svoju sreću grade na nesreći drugih. Pri 
tomu zaboravljaju da nitko nije sretan sam. 


47 Radi se o pjesmi »Godinama« Dine Merlina (i Ivane Banfić). 
Tekst ide ovako: »Nije sreća para puna vreća. / To znaju oni 
što je imaju. / Nema puta od tijela do tijela, / duše jedna drugoj 
putuju.« Službeni videosnimak pjesme može se naći na 
http://www.voutube.com/watch ?v=Td9tYLNiSRc . (Opaska A. 
K.) 

Sreća i ljubav su jedine stvari koje se 
umnožavaju kada se dijele sa drugima. 

To današnji modemi čovjek ne zna i ne želi 
čuti. On samo gleda koliko ima. I misli da će 
osiromašiti ako drugome daje. Kad već ne 
želi dijeliti sa drugima, da im barem ne oti¬ 
ma iz usta. On prilikom otimanja uništava 
temelje na kojima počiva duhovni život 
zajednice: vjeru, ljubav, moral, ravnoprav¬ 
nost, toleranciju i razumijevanje. Temeljne 
su vrijednosti dovedene u pitanje, a time i 
opstanak čovječanstva. Takvim ja vidim su¬ 
vremeni svijet i globalna kretanja. 

Posavljaci - Kao što u Hercegovini žive 
Hercegovci, u Dalmaciji Dalmatinci, u Sla¬ 
voniji Slavonci a u Bavarskoj Bavarci, u 
Posavini bi trebali živjeti Posavljaci. Stoga 
se nameće logično pitanje: tko su Posavljaci? 
Odnosno: koliko su ljudi koji se rađaju i žive 
u Posavini - Posavljaci? 

Pokušajmo odrediti profil Posavljaka. Kako 
u Bosanskoj Posavini žive tri većinska naro¬ 
da (Hrvati, Srbi i Bošnjaci), oni imaju dosta 
toga zajedničkog. Međutim, malo je bitnih 
stvari koje su zajedničke trima narodima. 
(Uostalom, i te njihove »zajedničke vrijed¬ 
nosti« određuju kroz povijest stranci, a ne 
ljudi koji tu žive.) Zato se većina njih ne 
osjeća Posavljacima. Oni nemaju tu vrstu 
regionalnog identiteta. A ako nema Posav¬ 
ljaka u Posavini, gdje će ih biti drugdje? 

Nažalost, Posavina nije posebno bitna ni 
mnogim Posavljacima. Mi smo narod koji 
ima potrošački, a ne stvaralački i kreativni 
mentalitet. Puno je više pameti i uspješnih 
ljudi izvan ovih prostora nego u zavičaju. U 
drugim zemljama ima Posavljaka koji su se 
obogatili. Ali oni rijetko dolaze i još rjeđe 
ističu svoje podrijetlo. Ipak u njima leže 
velike mogućnosti da se nešto učini i da se 
Posavina ujedini. Nadam se da će oni početi 
razmišljati kao patrioti, da će prevazići vri¬ 
jeme u kojemu su se obogatili i da će dio 
svog bogatstva vratiti u Posavinu. Mogli bi u 
tome slijediti primjer pozitivnog odnosa 
Hercegovaca prema njihovom zavičaju. 


Nažalost, danas je malo pozitivnih primjera 
zajedničkih ulaganja u razvoj Posavine. Ma¬ 
lo je događaja i okupljanja gdje se ne gleda: 
tko je nešto organizirao, koliko on ima koris¬ 
ti pa do toga kojoj političkoj opciji pripada. 

Bosanska Posavina - Danas nerado spomi¬ 
nju Bosansku Posavinu kao prirodan prostor 
oko rijeke Save, Bosne, Ukrine, Spreče. 



Ribiči na Savi. (Foto: Mato Bičvić.) 


Posavina je neprirodno podijeljena nakon 
nepravde koja joj je načinjena u ratu. Bila je 
predmetom potkusurivanja, trgovine teritori¬ 
jem i »humanog preseljenja« posavskih Hr¬ 
vata i Bošnjaka. U vrijeme kad se ljudi i re¬ 
gije udružuju, Bosanska Posavina, površi¬ 
nom malena, dodatno je iscjepkana na RS, 
Distrikt Brčko i Županiju Posavsku. Župani¬ 
ju čine dijelovi triju općina u sastavu FBiH. 

Ovakva Bosanska Posavina je izraz političke 
volje moćnika od kojih neki nisu više živi, a 
drugi su u zatvoru. Možda je i zbog toga 
neodrživa. Sada imamo Županiju Posavsku 
(kao dio FBiH) mada ona nikada, ni u jed¬ 
nom sustavu, nije u administrativnom smislu 
ništa značila. 

Mislim daje Posavina doživjela najveću tra¬ 
gediju kada je izgubila najvitalniji dio svoga 
puka: mladost je izginula, zatrovana i rase¬ 
ljena. Danas ovdje nema Posavljaka. Zato je 
upitna njezina budućnost. Ubijeni su i stari, 
pokrenuti su sa svojih ognjišta oni koji 
imaju samo jednu želju: da budu sahranjeni 
u groblju pored svojih roditelja i supružnika. 

Rat i mir - Kad Bosansku Posavinu proma¬ 
tram povijesno, zemljopisno, prometno, gos¬ 
podarski i geopolitički, smatram ju važnom 
regijom. Na ovom prostoru su vođene velike 
bitke, što govori o značaju prostora. 

Mnogi Hrvati smatraju da je Bosanska Po¬ 
savina više hrvatska regija nego li je boš¬ 
njačka ili pak srpska. Međutim, s obzirom na 
zadnji rat, Hrvati su izgubili taj prostor. 
(Neki vele da je izgubljen politički ili da je 
»prodan«, a drugi tvrde da je izgubljen voj¬ 
nički.) 

Mnogima i dan-danas odzvanja glas Vla¬ 
dimira Fajgla koji je za Hrvatski radio iz¬ 
vješćivao sa ratišta Bosanske Posavine. Go¬ 
vorio je o otporu koji su pružali hrabri bra¬ 
nitelji HVO-a puno jačem agresoru. 

Vojno savezništvo Hrvata i Bošnjaka u 
Posavini nije donijelo ništa dobro nijednom 
narodu (ni u centralama njihovih stožernih 
stranaka, ni kod međunarodne zajednice). 
Ali ima jedna pozitivna posljedica: Posavina 
je jedino područje u BiH gdje su očuvani 
tradicionalno dobri odnosi između Hrvata i 
Bošnjaka. Te dobre odnose nakon rata naru¬ 
šavaju političke elite radi dizanja tenzija i 
dobivanja političkih izbora. 

Srbi pak slave veliku pobjedu u Bosanskoj 
Posavini probijanjem koridora i dobivanjem 
većeg djela Bosanske Posavine. Dobili su i 
dvije rafinerije (u Bosanskom Brodu i Mod- 
riči). Ipak, ni taj dio, bez obzira na takve 
gospodarske potencijale, nije podigao život¬ 
ni standard posavskih Srba. Oni danas fi¬ 
nancijski profitiraju od Hrvata i Bošnjaka iz 
Odžaka 48 te od Hrvata iz Slavonskog Broda, 
što je apsurd mirovne politike. 

U ratu je bilo puno žrtava na svim stranama. 
Pa ipak, Posavina nema velikih ratnika (na 
ognjištima za koja su se borili »turist-viken- 
daši«). Malo je Posavaca i u visokoj politici. 
(To se može reći za Hrvate pa i za Srbe; 


48 Vidjeti podatke koje je iznio balegovački župnik Matija Šimić u 
tekstu »Najsiromašnija Županija a najviše izvozi eura« objavlje¬ 
nom prvo na http://www.zupa-novoselo-baleaovac.com . a za¬ 
tim i na portalu http://www.posavina.org . (Opaska A. K.) 


iznimka su Bošnjaci koji među vladajućima 
imaju prvoga čovjeka iz Posavine.) Nema ni 
moćnih tajkuna (barem tu, u Posavini). 

Hrvati su koncem 1945. imali tisuće mrtvih 
u odžačkom kraju. Osjećali su se gubitni¬ 
cima, ali je narod ipak ostao tu i nije se 
iselio. Zahvaljujući velikoj požrtvovnosti i 
ljubavi naših baka i djedova, ostali smo na 
rodnoj grudi. Danas se svi smatraju pobjed¬ 
nicima (makar se rat završio tek kad su 
veliki rekli »dosta!«). Danas imamo puno 
manje žrtava nego 1945. godine, puno više 
mirovina i povlastica. Ali ima malo prijašnje 
ljubavi prema Bosanskoj Posavini. 

Buduća sadašnjost - Danas je malo ljudi 
koji se rađaju u Posavini. Malo ih se ženi i 
udaje, ali čak i oni oženjeni napuštaju 
zavičaj. Nakon školovanja i sklapanja braka 
oni traže posla drugdje. Oni u tuđini pate za 
zavičajem, ali se ne usuđuju to javno pri¬ 
znati. Brane se tezom da imaju rezervne 
položaje', da su imali zadane epizodne uloge 
(prije svega u politici); da tu, u Posavini, 
nema života', da budala živi tamo di se rodi, 
a pametan di mu je bolje. 

Ali ako su odseljeni Posavljaci tako pametni 
vani (u tuđini), zašto ne stvore nešto pamet¬ 
no tu gdje su rođeni, u zavičaju? 

Odseljenici često žale za dijelom domovine 
u kojemu (kažu neki) nema života. Nema 
života u jednoj od dvije najveće žitnice u 
Bosni i Hercegovini? 



Požurite konji moji! (Foto: Mato Bičvić.) 

Izgradnjom Koridora 5c Posavina će biti 
prometno povezana sa središtem države i 
susjednom Republikom Hrvatskom. Dugo 
odgađana gradnja mosta i međugraničnog 
prijelaza kod Svilaja na Savi mogu se za¬ 
vršiti do konca 2015. godine. (Daj Bože da 
investicije budu opravdane i da posluže svo¬ 
joj svrsi. Nadam da od njih neće ostati samo 
dug koji će buduće generacije otplaćivati 
svjetskim financijskim institucijama.) 

Pored roditelja i datuma rođenja, jedino što 
čovjeka prati kroz njegov cijeli život je 
mjesto rođenja. Svi bi željeli sve mijenjati, a 
nitko ne govori o mijenjanju sebe. Zato mi¬ 
jenjajmo svijet na način da mijenjamo sebe. 
Tako ćemo potaknuti i druge da mijenjaju 
sebe. Nakon toga će svijet izgledati bolji. 
Ljubavi će biti tijekom cijelog života, a ne 
samo kod rođenja i smrti (dviju stvari na 
koje ne možemo utjecati). 

Ne možemo činiti zlo, a nadati se dobru. 
Sreća je kad čovjek postigne takav sklad i 
uravnoteži svoje potrebe, želje i mogućnosti 
te odoli svim izazovima i kušnjama koje 
narušavaju tu ravnotežu. 

Ima puno ljudi koji su rođeni u Posavini, a 
koji su postali ugledni profesori, vruhunski 
liječnici, uspješni biznismeni, utjecajni poli¬ 
tičari, uzorni sportaši. Postali su ono što nisu 
niti mogu postati u Bosanskoj Posavini. Ka¬ 
kav je odnos tih ljudi prema Posavini? Ka¬ 
kav je odnos Posavine prema njima? U tim 
odnosima treba tražiti rješenje za Bosansku 
Posavinu i ljude koji tu žive. 

Moćnu posavsku dijasporu ubrzo će zamije¬ 
niti umirovljenici koji su ostali željni domo¬ 
vine i rodne grude. Vjerujem da će Posavina 
postati privlačna destinacija za ljude mojih 
godina koji će 2030. dobivati mirovinu (i to 
uglavnom švicarsku, njemačku i austrijsku 
mirovinu). Nakon Švicarske, Odžak je naj- 
švicarskiji kraj. 

Naši će umirovljenici doći živjeti u rodnom 
mjestu i umrijeti na zemlji od koje su 
načinjeni. Pokopat će ih u grobljima gdje su 
pokopani njihovi roditelji. 


Smatram da valja poduzeti niz stvari koje bi 
našu budućnost u Posavini mogle učiniti bo¬ 
ljom, sretnijom i čovječnijom. Ovdje predla¬ 
žem važnije stvari koje treba učiniti: 

■ graditi dobre odnose sa druga dva naroda u Bo¬ 
sanskoj Posavini, 

■ graditi dobre odnose sa Posavljacima u dijaspori, 

■ poticati mlade na brak i rađanje djece iz ljubavi, 

■ podići svijest o potrebi udruživanja, a ne dijeljenja 
ljudi (po raznim osnovama), 

■ izgrađivati osjećaj regionalnog identiteta i lokalpatri- 
otizma, 

■ osnovati Posavsku banku, 

■ osnovati znanstveno-kulturne institucije koje će is¬ 
traživati i čuvati kulturno-povijesna dobra, 

■ ulagati u znanje, ekologiju, poljoprivredu, turizam i 
jačanje obitelji, 

■ povezati gospodarski Odžak sa jednim od švicar¬ 
skih kantona, 

■ graditi sportske terene, kupališta i bazene, 

■ osnovati suvremeni rehabilitacijski centar, 

■ otvoriti staračke domove sa mogućnošću pružanja 
usluga i u vlastitoj kući, 

■ poštivati predke koji su voljeli zavičaj. 

O budućnosti Posavine promišljam kao obi¬ 
čan smrtnik koji živi i radi u Posavini. Želio 
bih svoje rodno selo Vrbovac vidjeti otvore¬ 
nim (bez ikakvih podjela i predrasuda) i po¬ 
vezati ga na različite načine sa cijelim svi¬ 
jetom (a osobito sa sumještanima, ma gdje 
oni bili). ■ 



Povijest pišu pobjednici. (Foto: Mato Bičvić.) 

Nedovršeni san ili: 
moj zavičaj 2030. 

- Ljubav prema našemu unuku, dvogodiš¬ 
njem Stipi i ljubav prema zavičaju, mogle bi 
roditi nešto lijepo. 

(Moji dečki, mislim na supruga i sinove, bi 
rekli da se odmah vidi i bez potpisa, da piše 
»ženska duša«. Tako je nekada A. G. Matoš 
rekao za novelu »Bure« Isidore Sekulić, 
koju nije potpisala svojim imenom: »Miriše 
na žensku dušu«.) 

Dan tmuran, kišan, kostobolan. Ne osjećam 
se »orno«. Malo prileći nemam običaj. Pa 
ipak, makar pola sata »ubiti oko« možda ne 
bi škodilo. San ubrzo sjeda na moje vjeđe i 
plete svoju priču. 

»Bako, jesi li spremna? Samo Ti polako, 
imam vremena, cijelu vječnost za Tebe. Ovo 
Ti šalju tata i mama da Ti se nađe po putu. 
Mama kaže da u svaki džep staviš po nešto, 
ima dosta djece, a djeca uvijek vole darak 
kojim mogu kupiti baš ono što najviše vole« 

- umiljato će moj 19-godišnji unuk Stipe. 

»Kako li lijepo zboriš. Isti otac! Tako je on 
godinama vozio svojega djeda Marka (baka 
mu je, na žalost, rano umrla) iz Austrije u 
njegov Hasić, u koji se nije mogao vratiti. 
Rat je, dijete moje, pakao u kojem se vrag i 
Božja čeljad gledaju oči u oči!« 

I krenusmo. Stipe vozi mimo, sigurno. Mla¬ 
denački adrenalin je, valjda, ostavio za neku 
dragu prigodu. 


Travanj ne nosi uzalud to ime. Trava zelena, 
po ne znam koji put priziva u sjećanje pje¬ 
smu koliko jednostavnu toliko duboke poru¬ 
ke o ljudskoj prolaznosti i vječnosti Božje 
prirode: 

»Blago tebi, zelena travice, 

Ti se mladiš svake godinice.« 

A onaj, tko je mlad, dodaje: 

»A ja sada i više nikada.« 

Stipu zanima sve o bakinom, a shodno tome 
i njegovom zavičaju. I djed i baka s majčine 
strane, Kiseljačani su mu ulili ljubav prema 
Bosni. Majka, iako rođena Zagrepčanka, za¬ 
voljela je svom dušom zavičaj svojih rodite¬ 
lja, jer je dio djetinjstva provela u Zagori - 
cama i Devetacima i uvijek rado tamo na¬ 
vraćala i navraća. Moli da mu pričam sve o 
povijesti Bosne »od Kulina bana pa do naših 
dana«. 

Prolazimo pokraj Slavonskoga Broda u ko¬ 
jem je više doseljenika iz Bosanske Posavi¬ 
ne nego starosjedilaca i koji je uvijek bio 
utočište braći s druge strane Save. 

»Nema više granice između Hrvatske tj. EU 
i Bosne« - velim ja. 

Za naše Posavljake, one ostale u Posavini i 
one koji su svoju Posavinu gledali s druge 
strane Save iz Slavonije, to je bila velika 
mora, ravna očaju. Ta komu ili čemu služe 
granice? Rodbini, prijateljima, poznanicima 
sigurno ne trebaju. 

Bogu hvala, nema ni one neurednosti oko 
mosta, »gvožđurije«, dugog niza kamiona, 
neuglednih »metalnih« kućica... Tu se sada 
izdigao dvadeseterokatni neboder s rotacij¬ 
skim (»vrtećim«) restoranom na vrhu. Izgra¬ 
đen sredstvima EU fondova nadvisuje ša- 
mačke tornjeve, i stvarno i simbolično. 

Za svijet ništa novo (sjećam se iz doba na¬ 
šega službovanja 2000. g. u Tirani, odakle 
smo mogli vidjeti Drač, Kraju, Prezu). Ali 

za ovaj dio svijeta i ovu posavsku ravnicu, to 
je velika novost. 

Na nekoliko prvih katova smješten je veliki 
»Institut za ekumenizam« u europskim i 
svjetskim razmjerima te ogromna biblioteka 
s »info-centrom«. U izlogu gledam svete 
knjige: Talmud, Biblija, Kur’an, Vede, Ma- 
habharata... 

U Institutu rade mladi iz cijeloga svijeta, ve¬ 
ćinom volonteri ili korisnici »studijske godi¬ 
ne«. Stipe se zadržao u razgovoru s jednim 
Brazilcem, Angolkom, Portugalkom i Iran- 
cem. Valjda da ne zaboravi portugalski, koji 
je kao dijete naučio u Brazilu dok mu je otac 
bio tamo na dužnosti. 

Pijuckajući kavu uživam u pogledu na babo- 
gredske livade, Slavonski Samac, Kruševicu, 
Sikirevce. Slavonskobrodska županija skoro 
u cijelom! Županja na drugu stranu u nebes¬ 
kom plavetnilu! Vide se utvaji ispred kuća 
puni pataka i gusaka, koje sam dugo čeznula 
vidjeti. Ta prekrasna slika peradi i cvijeća 
ispred slavonskih kuća bila je iščezla u ratu i 
poraću. 

Bistra ljepotica Bosna žuri u posjet pomalo 
umornoj Savi dajući svečan izgled šamačkoj 
varoši s lijepo uređenim i ujednačenim zvo¬ 
nicima i minaretima. 

Tamo »preko Bosne«, kako govorahu naši 
stari, »izvire« Prud ljepši i dotjeraniji nego 
ikad. Uvijek je bio oaza u kojoj se, i u naj¬ 
žalosnijem vremenu, moglo osjećati »ko u 
Švicarskoj«. Pruđanska cesta vodi k plodnim 
dubičkim i vojskovljanskim poljima na koji¬ 
ma su u dugim redovima plave pčelinje 
košnice. Bit će meda livadskoga, bagremova, 
cvjetnog i lipova! 

»Usta dragog slađa su od meda, 

Ljubit ću ih i kad nana ne da...« 

Na pogled prema modričkom »ataru« sine 
mi misao našega šamačkog književnika Ma¬ 
te Blaževića, iz njegova romana Izgubljene 
bitke, koji je pisan korienskim pravopisom: 


»Dolina rieke Bosne, čak tamo od ruševina sredovječ¬ 
nog Dobora, u kojemu prije pet stoljeća izginu cviet 
hrvatskih rodova u obrani slobode svojih zavičajnih 
planina, pa sve do njezina ušća u Savu, dobila je ža¬ 
losno lice krajine, koju je neprijateljska sila opustošila. 
Gusto zasadjeni voćnjaci, u kojima se kroz zelenilo 
svake godine probija plavičasta magla zrele šljive, bili 
su pretvoreni u groblje palih [...].« 

Tako Blažević onda, a ja sada vidim i osje¬ 
ćam čari ravnice, iskonskog zelenila, boje 
biljnoga carstva, boje obnoviteljskih i očis- 
nih voda, kojima krštenje duguje svoje sim¬ 
boličko značenje. Bilo bi mi drago da starina 
Blažević pročita stihove Igora Zidića: 

»Iz kuća 
Spaljenih 
Diže se 
Nova kuća 
Domovina«. 

Grebnice, Domaljevac - veliko posavsko se¬ 
lo, Tolisa s poznatim franjevačkim samosta¬ 
nom i crkva BDM (najveći sakralni objekt u 
romanskom stilu u BiH u vrijeme moje mla¬ 
dosti) na prethistorijskom lokalitetu vinčan- 
ske neolitske grupe..., i nanizana sela poput 
niske dukata, kao da ne dopuštaju sivilu i 
magli nastaniti se uz rijeku Savu. 


»Na koju ćemo stranu?« prene me gotovo 
pjevajući Stipin glas. 



Tijelovo u Gornjoj Dubici 
(izvor: http://www.zupaqorniadubica.ba) 

Prud, Dubica, stari Balegovac (a »novo« 
Novo Selo), Odžak biti će naše odredište 
sutra. Žurimo u Hasić, tamo nas već čekaju. 
Uz cestu Šamac-Orašje-Brčko načičkane 

»mini« tvornice: obnovljena korpara, tvorni¬ 
ca za preradu voća i povrća, tvornica tje¬ 
stenine, velika ribarnica riječne ribe s ulašte¬ 
nim podovima, prodajni »Renaultov« salon, 
»Užarija«, građevinsko poduzeće »Braća 
Agatić«, pilana »Hrast«, veliki »Autoservis« 
s autodijelovima i garažom za popravke, 
»Tkaonica« u kojoj se tkaju i izrađuju suve¬ 
niri posavskoga kraja... 


Skrenusmo desno preko starih Šupljenovaca, 
sada Novog Sela (uvijek se pitam zašto su i 
Balegovac i ovo selo trebali postati neka 
Nova Sela). 

»Eh, moj sine, da znadeš kako smo Tvoj 
djed i ja 1996. godine, pa ujko Josip sa don 
Nedom Nedićem prolazili ovim krajem. Tu 
je u pravom smislu riječi bila i strava i užas. 
Tu su snimani ratni filmovi!« domećem ja. 

A sada selo uređenih dvorišta i cvijetnjaka, a 
u središtu sela pravi mali trg. Dominira lije¬ 
pa crkvica posvećena sv. Duhu. Uz nju je 
spomenik braniteljima jer »Rod bo samo 
koji mrtve štuje / Na prošlosti budućnost si 
snuje«, kao što reče starina Petar Preradović. 

Uz crkvu s lijeve strane, kao »skockani ki- 
coš«, privlači prolaznike škola s dječjim vr- 
tićem. Sva je oslikana dječjim crtežima. Koji 
metar dalje od nje nalazi se malo nogometno 
igralište, a uz nju se poredali: mini-market s 
domaćim proizvodima što se uzgajaju na 
plodonosnim poljima »Zasjeke«, salon lje¬ 
pote, češljaonica i zdravstvena ambulanta. 
Na izlasku iz sela vidjesmo još jednu am¬ 
bulantu, onu veterinarsku, kao i benzinsku 
crpku. Dosta je kola pred kućama, ali bicikl 
je bio i ostao omiljelo prijevozno sredstvo 
Posavaca. 

Viđeni prizor ponavlja se i u ostalim selima 
kroz koja prođosmo, a vjerojatno i kroz koja 
ćemo još proći. Vozimo se uz Žendrag, 
bistar i žuboran. Vrblje potkresano, trava uz 
rječicu pokošena, a nedaleko od ruba ceste 
miriše posađeno sitno proljetno cvijeće - bi¬ 
jele đurđice: 


»Đurđic skroman cvjetić, sitan, tih i fin, 

Dršće, strepi i zebe kao da je zima, 

Zvoni bijele psalme snježnim zvončićima 
Potajno kraj vrbe gdje je stari mlin«; 

ružičasti i plavi zumbuli: 

»Oči dragog ko zumbul se plave, 

Ne bi' dala plavo za garavo.« 

»Zumbul vene kad su dani vrući, 

Moja mala mene čekajući«; 

te visoki razgranati modri i ljubičasti jorgo- 
vani: 

»Al' mirišeš modri jorgovane 
Pod pendžerom u proljetne dane...« 



Običaj umivanja u cvijeću na Cvjetnicu. (Foto: Mato Bičvić.) 


Iskoristih trenutak da svojem unuku »provu¬ 
čem kroz uši« par posavskih dvostiha (dvo- 
stihova) iz naše narodne književnosti i pro¬ 
govorim koju o materijalno siromašnom, a 
duhovno tako bogatom bardu hrvatske knji¬ 
ževnosti, A. G. Matošu. 

Kuće veselih boja fasada i uređeni vrtovi s 
prispjelim raznovrsnim salatama, lukom i 
špinatom plijene našu pozornost. 

Na nekadašnjim zgarištima, na kućištu mo¬ 
jih roditelja i mojega brata Mate dominiraju 
kuće nećaka: dva Marka Sarića, kojima moja 
braća, Mato i Josip, ponoviše ime našega 
oca i Šimuna-Petra, kojemu brat Ivan ponovi 
ime našega djeda Perana. Jedan veterinar, 
drugi agronom, treći prehrambeni tehnolog 
sa svojim vrijednim suprugama koje se, 
prvenstveno staraju o djeci, vode dokumen¬ 
taciju imanja, i prave su im tajnice. 

Sokak pun djece, potomaka Sarića. Cesta as¬ 
faltirana, čista, kočoperi se između drvoreda 
posavskih šljiva bjelica. Doček vrijedan div¬ 
ljenja! Raširene ruke i raširena srca! Stipe 
nije dugo bio u Posavini. Zamomčio se, vi¬ 
dim: virkaju cure iz susjedstva, ali ja po 
»staroj navadi« tumačim da su mu sve 
Sarićke rod, a ima ih i u »Evića strani«. 

»Uf, sve rodice, baš sve rodice, a tako lije¬ 
pe!« - smješka se Stipe. 

Naši nam pokazuju svoja modema imanja. 
Zadovoljni su odnosom države prema privat¬ 
nom sektom. Rade ono što vole, a najljepše 
je što su snahe Potočanka i Dervenćanka pa 
vole i razumiju dušu Posavine i svojih su¬ 
pruga. 

Nude nam sve od reda domaće, dospjelo u 
njihovom vrtu, obora, štali. Uspješan spoj 
tradicionalnog i modernog! 

Snaha Potočanka govori da je jedan recept 
našla na intemetu, a dragi joj je dala njena 
prabaka. Sa stola nam se primamljivo i 
izazovno smiješe pite krompiruša i tiritnjača, 
ali i zlaćana dubrovačka rožata. 



Posavski ručak: kompijer, pečena piletina, salata... 


Pečene paprike punjene krumpirom posne, 
ali prelivene kajmakom. Petak se još »drži«, 
unatoč promjenama koje su nastale u Crkvi. 
Prije fišpaprikaša nazdravljamo domaćom 
šljivovicom, ali i brazilskom caipirinhom 
(nećak je uspio proizvesti limete), te tali¬ 
janskim amarom. 


Procvale višnje u voćnjaku nagovještavaju 
izvrstan višnjevac, a trešnje, kada se zacrve¬ 
ne poput usana djevojačkih, vabit će prolaz¬ 
nike. Kraške, jabuke, dunje, mušmule, vino¬ 
va loza, dudovi - dar do dara Božjega. Ne 
znaš gdje je ljepše: u kući, u kojoj vlada 
sloga i povjerenje, ili u staji kod Rumenke, 
Bjelave, Šarenke, Milave, Perave..., ili u 
cvijetnjaku, vrtu -vrtlakul 

Stipe se igra s Aresom, zlatnim retriverom i 
posavskim psom Šargom. Spoj grčke mito¬ 
logije i tradicije posavske. Nisu na lancu; 
dobričine su za dobre ljude, a loši neka ih se 
čuvaju! 

S polica u dnevnom boravku na info-tabletu 
nižu se i smiješe u slide-show- u dragi obi¬ 
teljski likovi koji su prvih godina prošlog 
stoljeća šetali posavskim sokacima i selima. 

U eri visoke intemetizacije knjižnica ipak 
ima počasno mjesto u kući. Na ulazu je 
izrađeno rodoslovlje našega roda, što je Sti- 
pu jako zaintrigiralo. 

Još malo ćemo Posavinom! Kroz Gornji Ha- 
sić, Miloševac, Kladare, Garevac, pa u Čar¬ 
dak k Dolorozi. Majka Božja i sestre štadle- 
rovke (nazvane po slugi Božjem nadbiskupu 
sarajevskome Stadlera Josipu) odnosno Ses¬ 
tre Maloga Isusa, čekaju nas tu desetljećima. 

Tik do crkve je kuća sestrinog unuka, koji je 
došao živjeti iz Vrbovca na nekadašnje og¬ 
njište obitelji Kvesić. Mlađahni Luka je sti¬ 
gao sve obnoviti i napraviti kutak svakom 
poželjan za život. 

»Baš je lijepo, neočekivano. Žao mi je da 
nisi s nama...« - govori Stipe u mikrofon. 
»Javio se Petar strike Marka. Ide iz Sinja u 
Split. Tamo je prisustvovao otvorenju ob¬ 
novljenog i velebnog ‘Alkarskog trkališta’. 
Kaže da je bio u samostanu ‘Gospe Sinjske’ 
kod strica i da su tamo bili u gostima ramski, 
toliški i plehanski franjevci. Gospa Sinjska 
je stigla u Sinj s franjevcima iz Rame«. 

Baš je ovo krasan dan, kao da se milost Bo¬ 
žja razlila na ovom kutku zemlje, mislim ja. 

»Ostani s nama jer večer je 
Ostani Gospode, 

Ostani s nama jer mrači se, 

Ostani Gospodine« 

pjevaju mladi Posavine na Posavskome ra¬ 
diju. U Gospodinovom okrilju polazim na 
počinak. A onda, kao davno u povečerja mo¬ 
jega djetinjstva, oglase se žabe svojim pje¬ 
vom u zahvalu ljudima što ih ne uništiše, što 
im ne zagadiše Žendrag i Čandžićku, što su 
sačuvali okoliš i shvatili u srži riječ ekolo¬ 
gija. 

A upravo je to bila tema koja nije silazila s 
radijskih postaja za vrijeme našeg putovanja. 

Ta jednostavna životinja, žaba, u Japanu ima 
simbol uskrisivanja i vraćanja u svoje pola¬ 
zište, a u vedskim vjerovanjima predstavlja 
utjelovljenje zemlje. Njena zelenkasta boja 
kao boja nade, snage i dugovječnosti, boja je 
i besmrtnosti koja oživljava i ne da umrijeti 
našoj Posavini! 



Dugo je godina bila nijema i besplodna maj¬ 
ka Posavina. Sada, svojim pjevom-kreketom, 
žabe kazuju da je došla plodonosna voda, 
oplodila i probudila suhu i napaćenu zemlju. 

Evociram Stipi kako je tu zemlju, tu Bosnu 
Katarine Kosače Kotromanović, na čiji blag¬ 
dan mi i naviru ova razmišljanja, tu Posa¬ 
vinu doživljavala prije 20 godina pjesnikinja 
Marica Mostarac-Štokić iz Matine kod Mag¬ 
laja - njenim stihovima: 


Posavino, 

Žrtvo paljenice. 

Plodna žitnico, 

Bez bogate jeseni. 

Posavino, 

Zima mije 
Od tvoje pustoši. 

Posavino, 

Nikad neću 
Saznati 
Kojem bogu si 
Žrtvovana? 

Bogu rata, 

Ili 

Bogu mira? 

Stipe još čavrlja sa svojim rođacima: Matom, 
Magdalenom, Josipom, Lucijom, Ivanom, 
Antom, Marijom, Katarinom... Bogu hvala, 
naša Posavina vrvi djecom! Ne kao nekad u 
neimaštini, nego u uvjetima dostojnim djete¬ 
ta. 

Dozivam u pamet vrlo dojmljiv i senzibilan 
lirski iskaz koji je napisala Stipi za drugi ro¬ 
đendan moja snaha, Stipina majka Branka. 

Bijaše to za vrijeme službovanja u Parizu sa 
svojim suprugom, 7. listopada davne 2013. g. 
S tim mislima i s opojnim mirisima posav¬ 
ske zemlje utonula sam u san »blaženika«: 

Tebi, dragi moj Stipe, ostavljam pismo koje 
Ti možda i nisi pravo pročitao. S jednom 
željom, da se u Posavini rađa mnogo djece 
kojima će majke pisati ovakova pisma za 
njihove rođendane, a da ta djeca budu nosi¬ 
telji ljubavi prema Bogu, rodu i domovini. 

Dragi moj Sine! 

Ono što ti prije svega moram reći je da te bezuvjetno 
volim. Na svijet si došao prije točno dvije godine i od 
tada kao da je zasjalo neko novo, puno veće sunce 
od onoga koje sam do tada poznavala. Često mi se 
čini kako je cijeli svijet stvoren baš za tebe, da ga ti 
istražiš, da Sunce ujutro izlazi kako bi te pomilovalo, 
da se svako novo jutro budim da vidim kako rasteš te 
da se bezbroj malih i velikih čuda događa baš zbog 
tebe. Donio si veliku radost u moj svijet, u svijet svog 
oca te svih ljudi koji te vole. I to je ono najvažnije 

čemu bih te htjela naučiti - LJUBAV. Želim da voliš i 
budeš voljen jer samo zbog ljubavi ovaj život ima 
smisao. Ne zaboravi nikada da si jedinstven - sa svim 
svojim vrlinama i manama. Ne zaboravi nikada da ćeš 
uvijek imati nas - ljude na koje se možeš osloniti (i 
kad padaš i kad se uzdižeš!) Ne zaboravi nikada da 
ćeš uvijek biti sretniji ako daješ od sebe, nego ako 
kradeš od drugoga! Ne zaboravi nikada da ćeš uvijek 
biti sretniji ako nekoga nasmiješ, nego ako se sam 
smiješ! Ne zaboravi nikada da ćeš uvijek biti sretniji 
ako si ono što jesi, nego ako te vole zbog toga što 
misle da jesi! Ne zaboravi nikada da raditi ono što 
voliš je produktivnije nego raditi ono što moraš! Ne 
zaboravi nikada da biti »faca« u očima drugoga ne 
znači uvijek biti »faca« u vlastitim očima! Ne zaboravi 
nikada da postoje i drugi oko tebe; u protivnom ćeš se 
buditi sam! Ne zaboravi nikada da najsretniji i 
najbogatiji ljudi nisu oni koji imaju puno novaca, nego 
oni koji imaju puno ljubavi u svom životu!... ne 
zaboravi nikada... 

Želim ti od srca život ispunjen zdravljem, ljubavlju i 
mirom... Hvala Ti što postojiš!!! Želim da znaš da Te 
volim - sada & zauvijek!!! Sretan Ti drugi rođendan! 

Mama 

* * * 

Znam, negdje mjesta ima 
na svijetu kojem živimo mi 
još negdje sunca ima 
gdje postoje još sni 

Neka cijeli ovaj svijet 
još sja u suncu 
neka naša Zemlja sva 
postane sretna 
Neka cijeli ovaj svijet 
zove se bajka 
zelena i mirisna 
cvjetna sva i nevina 
livada iz sna 


[»Jalta, Jalta«, Milan Grgić i Alfi Kabiljo] ■ 



Taj divni svijet. (Foto: Mato Bičvić.) 


Mara Barišić 

Predsjednica Udruge »Život«, Odžak; 
Članica Udruge »fra Grga Vilić« 



Subota, 26. 10. 2030. godine 

Nekad smo pričali kako naša generacija neće 
»vidjeti« ovih godina. Uspoređivali smo 
tako živote naših roditelja sa našim životima. 
»Proročanski« smo donosili zaključke kako 
mi živimo ubrzanijim tempom, jedemo 
nezdraviju hranu i da »nema teorije« da 
doživimo starost od sedamdesetak godina. 

A eto, ja sam doživjela i te godine. Dočekala 
i mirovinu, zasluženu! Više me ne budi zvo¬ 
njava budilice izjutra. Život je ušao u mir¬ 
nije tokove. Svaki dan je isti, ili skoro isti, 
kao predhodni. Već odavno sam se »pretvo¬ 
rila« u svoju majku koja samo očekuje da joj 
netko od djece ili unučadi dođe u goste, da 
ih mogu počastiti domaćim jelima i spremiti 
im »milošće« (darova) kad pođu. (A moja 
djeca su roditelji svojoj već odrasloj djeci!) 

Od jutros sam veoma zauzeta u kuhinji. Pe¬ 
čeni kiflice za večerašnju svečanost! Skrom¬ 
no ćemo označiti 20. godišnjicu postojanja 
Udruge »Život« čiji sam član od prvog dana. 
Udruga je nastala kao vapaj nekolicine 
roditelja čije su obitelji bile pogođene zlom 
droge. Oni su bili spremni progovoriti 
naglas o tom strašnom problemu i samim 
time biti od pomoći svima koje bi to zlo 
dotaklo. Iskreno smo bili vođeni osjećanjem 
da ako pomognemo spasiti jednu osobu - 
spašavamo cijeli svijet. Kada se bilo koji 
projekat vodi iskreno i sa vjerom, on mora s 
vremenom donijeti dobre plodove. A mi smo 
doista vjerovali, molili se i prikazivali Bogu 
sve naše rane, strahove, želje i potrebe. 

Tijekom prošlih 20 godina mijenjalo se vod¬ 
stvo i članstvo Udruge. Nažalost, mnogih 

članova nema više među nama. Nema više 
ni pok. odžačkog župnika, prečasnoga dr. 
Ive Balukčića. On je od sveg srca pozdravio 
i podržao našu ideju, dao Udruzi ime i pred¬ 
ložio osnovne smjernice djelovanja. Nije vi¬ 
še živa ni moja majka Jela Knežević, članica 
udruge »Život«, koja je na sastanke donosila 
friško pečeni kukuruzni ili pšenični kruh. 

Jako se veselim večerašnjem okupljanju i 
ponovnom susretu sa ljudima na koje se 
uvijek moglo računati. To su najčešće bili 
mladi ljudi koji su svoje talente i snagu 
nesebično darivali za plemenite, humanitar¬ 
ne ciljeve. Danas su to ozbiljni ljudi. Većina 
njih živi i radi izvan naše općine. Iako je 
BiH već godinama članica EU, još uvijek taj 
Zapad zovemo »inozemstvom«, »tuđinom«. 
Jer on to i jest, i uvijek će biti tuđina. Naš je 
zavičaj samo ovdje; ovdje nas »Gospod 
zasadi kraj vode tekućice...« Samo ovdje 
duša može biti sretna. 

Iz Njemačke se javila i Ifeta: dolazi na pro¬ 
slavu! To je, kaže, najmanje što može učiniti 
za Udrugu koja joj je bila veliki oslonac kad 
se vratila iz jedne zajednice gdje je završila 
program odvikavanja od ovisnosti. Ona je 
danas sretno udata i majka je dvije kćerke. 

Dvadeset godina Udruga se borila protiv 
svih vrsta ovisnosti: od alkohola, droge, 
kocke, intemeta, ali i izgubljenosti, otuđeno¬ 
sti i nezainteresiranosti za sve. Veliki su to 
problemi koji su zarobljavali najviše naše 
mlade ljude. Zato smo zagovarali sve što čo¬ 
vjeku i njegovoj duši čini dobro, te da naj¬ 
više za sebe može učiniti upravo čovjek sam. 

Ja se na svoj način i dan-danas borim sa 
svim tipkama i dugmadima koje nam je na¬ 
metnuo razvoj tehnologije. Pošaljem ipak o- 
bičnom poštom čestitke dragim ljudima i ob¬ 
rađujem ih. Oni mi se uvijek zahvaljuju, ali, 
naravno: elektronskim putem. Ne zamjerim. 

Davno su nam ukinuli gramofone i kaseto- 
fone. Ali ja uspijem nekako pronaći svoje 
omiljene stare pjesme o ljubavi, čežnji, nos¬ 
talgiji i drugim emocijama koje čovjeka čine 
čovjekom. Upravo slušam prekrasnu pjesmu 


»Pamtim još« koju je otpjevala velika (ne¬ 
davno preminula) bosanska pjevačica H. P. 49 
Stihovi kažu: 

»Ali pamtim još 
one livade, one rijeke, 
one šume i puteljke, 
staru majku dok se smije 
i ognjište dok me grije...« 

Ova me pjesma kao čarolijom vrati sretnim i 
mladim godinama. Ali kao da me vodi i po¬ 
ljanama zelenim gdje ćemo se konačno svi 
odmoriti. Ne znamo kad će se to desiti, ali 
znamo: sve je bliže i bliže dan našeg »od¬ 
laska«. ■ 


Ivica Budulica Štrikan 

Pjesnik, Usora; 

Član osnivačke skupštine Udruge »fra Grga Vilić« 



Dan mrtvih 

»...a boli me što mi sela nema, 
što mu druga molitva se sprema.« 

I.B.S. 

- Možda, da popijemo kahvu ili čaj? Da te 
počastim, prijatelju. Pa, gdje si ti sve ovo 
vrijeme? Ne vidjesmo se godinama. 

- Hvala. Ne bih kavu. Vlahov bi mi bolje 
sjeo. Nisam ga dugo... 

- Nema - odgovori mi prijatelj Suad. - Za¬ 
branili smo prodaju alkohola još lani. 

- Molim!? 

- Ehheejjj. Pa, gdje ti živiš? Šta ti je? - diže 
ton moj prijatelj kojega osam godina nisam 
vidio. - Istina: poneki proizvode još nešto 
ilegalno, po šumama, ali i njima ćemo stati u 
kraj. 


49 Radi se o Hanki Paldum. Njezina se pjesma »Ali pamtim još« 
može čuti na http://www.youtube.com/watch?v=ilv8i3aKnDE . 
(Opaska A. K.) 

- Stoje to!? Prohibicija!? 

- Ma, pusti te, američke marifetluke. Mi 
smo, konačno, u Bosni shvatili Pravi put. 
Uzvišeni Allah nam je iz Svoje milosti uka¬ 
zao na opasnost ove šejtanove zamke. Alko¬ 
hol od čovjeka pravi životinju. Zbog toga, 
alkohol je, kod nas od lani, strogo zabranjen. 

- !? 

- Šta se čudiš!? 

- Oprosti! Ništa mi nije jasno!? 

-Pa... Alkohol je zlo, Štrikane! Nema više 
u ovoj zemlji tih poganskih, paganskih, kako 
li se kaže, nametnutih zala. A radi rakije 
prokleto je deset ljudi: onaj koji ga peče, 
onaj za koga se peče, onaj ko ga pije, onaj 
ko ga nosi, onaj kome se nosi, onaj... i šta ja 
znam... Svi. I oni koji ga gledaju i piju i 
prodaju i kupuju... 

- Nemoj me, Suade! Stani! Nije me dugo 
bilo, ali prije desetak godina opijali smo se 
skupa i... 

- Tada sam bio mlad i zaveden! Ne spominji 
mi to. Griješio sam! 

- Dobro, de, Suade. Znam o tome ponešto. 
A, znaš li ti da Japan gradi nastambu, bazu, 
za ljude, i to na mjesecu? - pokušah promi¬ 
jeniti temu. 

- Čuo sam. Žuti bi na nebo. Idu protiv Boga! 

- podiže glas unoseći mi se u lice pa nastavi: 

- Stići će ih zaslužena kazna! 

I, ne znah kako da nastavim razgovor. Osim 
toga, i vrijeme mije izmicalo. 

- Dobro, de, Suade, drago mi je da smo se 
sreli. Nego, ja žurim. Dođoh samo nakratko. 
Dušni dan je pa dadoše mi »slobodno« da 
posjetim selo. Večeras već moram nazad. 

- Valjda greblja da posjetiš! 

- Ma, nije baš... Ali, eto. Neka ti bude. Sli¬ 
čno je. 

Rastasmo se. Začuđen i iznenađen susretom 
sa bivšim prijateljem, krenuh ka svojoj kući. 
No, prvo svratih do kioska, da prelistam 
dnevni tisak. 

- Inozemnog tiska nema!? 

- Ne uvozimo bljuvotine - pojasni mi pro¬ 
davač. - A ako baš želite, ima u Gradu du¬ 
ćan sa stranom robom. 

- Hvala - rekoh. - Uzet ću Oslobođenje. 


Preletjeh očima po naslovnici: »Samo još 
slučaj “Sejdić-Finci” stoji na putu Bosne do 
EU-a.« A, gdje je Hercegovina? - proletje 
mi glavom. Pogledah datum: 5. rajab 1452. 
h.g. Smotah novine pod mišku i nastavih put 
ka kući, ka imanju koje ostavih sinu u na¬ 
slijeđe. (Sin, moj jedinac, u Njemačkoj je 
dvadeset i pet godina već. Unuci moji zavr¬ 
šili škole na njemačkom jeziku i jedva se 
sjećaju gdje im je djedovina.) 

Mišljah da zatvorenih očiju znam put do 
doma svojega bivšeg. Međutim, prevarih se. 
Rođakovu prepoznah; prizemnica iz osam¬ 
desetih godina prošloga stoljeća. Ostala je 
sasvim ista osim korova kojeg prije nije bilo 
tu. I ruševna. I prazna. (Nisu imali djece. 
Nije imao tko da proda.) Pored nje bi trebalo 
moj daje dom. 

Nema ga!? Nema ni stabala koja uzgajah 
desetljećima i po kojima prepoznatljiv je bio 
u kraju. Asfalt! Beton! Novogradnja! Željez¬ 
na ograda do magistralnog puta, a iza... na 
površini čitavoga mog života... na velikom 
objektu natpis: 

SHOPPING CENTRE MANAGEMENT 
AND HALAL STRATEGIES 

(Sreća da sam mrtav - umro sam 2022. go¬ 
dine. Da sam živ, dobio bih infarkt. Ovako, 
samo odbacih novine i vratih se u groblje.) 
Bijaše to na Dušni dan 2030. godine. ■ 



Hotel Burdž al Arab, Dubai. (Foto: Mato Bičvić.) 

Slavko Knežević 

Rodom iz Potočana kraj Odžaka; 

Bad Zurzach, Švicarska; 

Član Udruge »fra Grga Vilić« i pokrovitelj Biltena Udruge 





Danas je 28. lipnja 2030. godine. Ja, Slavko 
Knežević, imam 67 godina! 

Bosna i Hercegovina, a i Bosanska Posavi¬ 
na, su Europska Unija! Nema granica sve do 
Sjevernog pola! Naravno, nitko više ne spo¬ 
minje Republiku Srpsku; ona više nije stvar¬ 
nost. 

Kroz Bosansku Posavinu prolazi auto-cesta 
(Koridor 5c), koja vodi do mora. Bosna i 
Hercegovina nema dovoljno radne snage te 
ima »Gastarbeitere« iz Afrike i zemalja biv¬ 
šeg Sovjetskog Saveza! 

Bosanska Posavina, nažalost, ima puno sta¬ 
novnika (povratnika) starih iznad 60 godina. 
Bosanska Posavina ima tri univerziteta, od 
kojih je jedan u Odžaku. Bolnice, škole i 
javna poduzeća u Bosanskoj Posavini funk¬ 
cioniraju kao što su u Zapadnoj Europi 
funkcionirali prije 20-ak godina (tj. 2013.). 

U petak, 28. lipnja, uzeo sam produženi 
vikend. Odlučio sam sa suprugom da se 
spustimo do mora. Vozimo u pravcu Dobo- 
ja. Jutro je i već se nazire pravi ljetni dan, a i 
jučer (na Petrovo) bilo je 35°C! Prošli smo 
Doboj, a vozimo se tek pola sata od kako 
smo krenuli od kuće. 

Za 40-ak minuta proći ćemo Sarajevo, a u 
Mostar stižemo oko 11:00 sati. Tu ćemo 
negdje svratiti na ručak i malo se odmoriti. 
Nakon stanke vozimo dalje za Makarsku. 
Nakon 4 sata vožnje stižemo u naše 
odredište: u hotel! ■ 


Fra Mladen Jozić 

Potočanski župnik; 

Član Suda časti Udruge »fra Grga Vilić« 



Bosanska Posavina kakvu poznajem i pam¬ 
tim iz 2013. godine, sasvim sigurno neće biti 
ni slična onoj u 2030. godini, gotovo ni u 
jednom segmentu života! 

Naime, već sada su evidentni pokazatelji u 
prilog ovoj konstataciji: pust i prazan egzis¬ 
tencijalni prostor, desetkovane i destruktivne 
obitelji, letargija, indiferentizam i inferior¬ 
nost umjesto kreativnosti i dinamičke moti¬ 
vacije na vitalnim mjestima za biti i opstati: 
u prirodi, poljoprivredi i uopće privredi. 

Njih ni današnja, veoma visoka tehnologija 
ne može pratiti, a niti nadoknaditi. Nisam 
pesimist, ali mi se čini da mnogo toga izmiče 
kontroli, što će biti teško popraviti ili učiniti 
drugačijim u narednih 17 godina, tj. do 2030. 

Za gore spomenute »evidentne pokazatelje«, 
politički, ekonomski, pa i vjerski faktori ne¬ 
maju snage za njihovo egzistencijalno i kre¬ 
ativno usmjerenje, za dobro čovjeka, nego 
obrnuto: protiv čovjeka. 

Na psihosomatskom području čovjek je sva¬ 
ki dan sve slabiji pa traži spas i lijek u bijegu, 
pa makar i u nepoznato, otvarajući širom 
vrata: praznini, strahu i neizvjesnosti. To on¬ 
da prostor Bosanske Posavine čini pustim i 
neegzistencijalnim, i to isključivo za domi¬ 
cilno stanovništvo. 

Stoga Bosansku Posavinu u 2030. godini 
vidim, nažalost, u prvom redu bez njezinih 
autohtonih stanovnika, običaja, tradicije i 
religije, a zatim i bez prirodnog blaga: flore i 
faune. 

Vidim sve ili većinu u rukama nekih »novih 
stanovnika«, došljaka , koji će našom gre¬ 
škom i darom, uzeti od nas što nam je Višnji 
Bog dao. Nažalost, ogorčen sam i žalostan!!! 

Ukoliko se ovo moje promišljanje u među¬ 
vremenu izmijeni (zbog čega bih bio jako 
sretan), onda ima smisla govoriti i npr. o 
školstvu, kulturi, zdravstvu, brojnom stanju i 
sastavu stanovništva - ali samo ako je riječ o 
domaćem stanovništvu kakvo je bilo do sada 
(tj. 2013. godine). 

O stranim trupama ne želim ni razmišljati! 
Jer, daje moj Stvoritelj htio da budem Kinez, 
onda bih bio u Kini, a ne u prelijepoj Bo¬ 
sanskoj Posavini (na čemu sam mu neiz¬ 
mjerno zahvalan!). Stoga plačem, tugujem i 
vapijem s Aleksom Šantićem: 

Ostajte ovdje!... Sunce tuđeg neba, 

Neće vas grijat ko što ovo grije; 

Grki su tamo zalogaji hljeba 
Gdje svoga nema i gdje brata nije. 

Od svoje majke ko će naći bolju?! 

A majka vaša zemlja vam je ova; 

Bacite pogled po kršu i polju, 

Svuda su groblja vaših pradjedova. 

Za ovu zemlju oni bjehu divi, 

Uzori svijetli, što je branit znaše, 

U ovoj zemlji ostanite i vi, 

I za nju dajte vrelo krvi vaše. 

Ko pusta grana, kad jesenja krila 
Trgnu joj lisje i pokose ledom, 

Bez vas bi majka domovina bila; 

A majka plače za svojijem čedom. [...]« ■ 



Zavjet [iz Bosanske Posavine]. (Foto: Mato Bičvić.) 


Jozo Blažević Jokan 

Zastupnik Skupštine Županije Posavske; 

Član Upravnog odbora Udruge »fra Grga Vilić« 



Ako brod bude išao u smjeru u kojem sada 
ide, vjerujem da će do 2030. godine 50% 
obitelji u Posavini izumrijeti. U 2013. godini 
do danas (11. studenoga) rodilo se jedno di¬ 
jete u Balegovcu, najvećem selu odžačke op¬ 
ćine. 50 A dvoje hrvatske djece iz 2013. ide u 
prvi razred u Odžak. Na Županiji Posavač- 
koj bio je predložen amandman da se daje 
novčani poticaj za djecu. Od 21 zastupnika 
za amandman je njih sedam diglo ruku. Ja 
sam za amandman digao obje ruke. A poti¬ 
caj ide za mnoge druge stvari, čak za krave i 
krmače! Tko će u tome uživati ako ne bude 
djece? Danas mi je županijski ministar fi¬ 
nancija rekao da broj djece na županiji utje¬ 
če na dotok financijskih sredstava iz fede¬ 
ralnog proračuna. 

Ako se bude išlo u smjeru koji sam naveo na 
početku, ne vjerujem ni da će hrana biti 
zdrava. Ako u jednoj Njemačkoj, gdje moj 
rođak radi na velikim plastenicima, ubrizga¬ 
vaju injekcije u gljive da bi ih sutradan 
mogli brati, možete zamisliti šta se radi 
ovdje, kod nas! U srednjoj Bosni u jednu 
bačvu vode za zaljevanje paradajza dodaju 
neku kemikaliju (veličine čaše jogurta) da bi 
se ujutro mogao brati. Kada je radnik upitao: 
»A što bi bilo kada bi dodali još jednu čašu 
toga?« Odgovorili su mu da bi tada sav 
paradajz popucao. Logično daje to otrov, da 
nije od Boga i od prirode. Na usta ulazi i 
zdravlje. Vidimo koliko sada i mladi oboli¬ 
jevaju. 


50 Vidjeti podatke koje je iznio balegovački župnik Matija Šimić u 
tekstu »Tko je poslao hrvatsku mladost u bijeli svijet, a prostor 
prepustio drugom?« objavljenom prvo na http://www.zupa- 
novoselo-baleaovac.com . a zatim i na posavskom portalu 
http://www.posavina.org . (Opaska A. K.) 

Mi sa svojom industrijom nismo konkurent¬ 
ni ni Zapadu ni Istoku. Ali možemo proizve¬ 
sti zdravu hranu, koja je skupa na svjetskom 
tržištu. Bogataši se otimaju za zdravu hranu. 

Okoliš će vjerojatno biti čistiji i uredniji, ali 
će odozgo, iz zraka, dolaziti zagađenje. 

Što se tiče jezika, vidim da neki naši ljudi 
koji dođu iz Švicarske pokušavaju ovdje da 
nešto dokažu na njemačkom. 

O ljubavi prema Posavini: kada sam otišao 
kod fra Grge Vilića ispisati pokojnog oca, 
vidio sam koliko se fra Grga brine za Bo¬ 
sansku Posavinu. Drugi se brinu za sebe. Fra 
Grga je otvorio župne matice i rekao: »Vidi 
sad ovo!« Moj je otac bio rođen 1937. godi¬ 
ne, a tada je u župi Potočani rođeno 196 dje¬ 
ce. Slijedeće godine (1938.) rođeno je 210 
djece. Tadašnji je godišnji prosjek rođenih u 
župi iznosio oko 200 djece. Danas ni cijela 
Županija Posavska nema 200 novorođenih! 

Najviše je djece rođeno 1945. godine, kada 
je i poginulo najviše odžačkih Hrvata (preko 
tri tisuće). Pitanje za one koji vjeruju u Boga: 
zašto? ■ 


Ivo Lubina Dino 

Predsjednik Društva prijatelja prirode »Lipa«, Odžak; 
Član Upravnog odbora Udruge »fra Grga Vilić« 



Dvije hiljade i tridesete godine 
nad Bosanskom Posavinom 

Zašto se sunce jutros tako tiho njedri na ob¬ 
zoru? Prva jutarnja svjetlost polako se raz¬ 
vlači između Majevice i Save. Obasjava ne¬ 
preglednu ravnicu ispresijecanu mnoštvom 
puteva i naselja. Pokušavam prepoznati na¬ 


selje što se izdiže neposredno pored obale 
rijeke Save: obiteljske kuće u nizu, uređeni 
vrtovi ispred njih, džamija u centru. Prepo¬ 
znajem kuću prijatelja Mehe Brkića. To je 
Brezovo polje. Slabo svjetlo obasjava tri pla¬ 
stenika iza Mehine kuće. Posao sa cvijećem 
očito dobro ide. Kad sam prošle jeseni bio 
kod njega, bio je samo jedan plastenik. 

Vidim sad bezbroj malih svjetlašaca. Brčko 
se budi i prije svitanja. Ulice su osvijetljene 
plavom svjetlošću gradske rasvjete. Naselje 
visokih poslovnih zgrada iznad Dizdaruše 
djeluje kao otrgnuto od grada. Šestougaone 
zgrade kao da su kopirane, sve kao jedna. 
Na suprotnoj strani grada osvijetljen je veli¬ 
ki viseći most prema Gunji. Prenu me zvuk 
brodske sirene iz pravca luke. Upravo se 
usidrio tegljač krcat teretom ispod jedne od 
tri velike dizalice i sirenom daje signal za 
istovar. Uskoro će teret popuniti nisku 
metalnih vagona spremnih da se pokrenu 
prema Tuzli ili negdje dalje u Bosnu. 

Sunčevi su zraci već obasjali majevičke vi¬ 
sove; pogled mi se zaustavlja iznad Bosan¬ 
ske Bijele. Lijevo od doline koja se uklinjuje 
u Majevicu trebao bi biti i planinarski dom 
oraških planinara. Vidim crveni, šindrom 
okovani krov. Danas je radni dan, gore si¬ 
gurno nema nikog. 

Lako se prepoznaje kompleks korejanskog 
tržnog centra na postoru nekadašnjeg »kori¬ 
dora«. Iako duboko na Balkanu, paviljoni u 
azijskom stilu stopili su se s okolinom. Cijeli 
prostor prema Turiću, Tramošnici i dalje 
prema Ledenicama prekriven je novim nasa¬ 
dima šljive. 



Jesensko jutro u Vrbovcu. (Foto: Ivo Lubina Dino.) 

Tek sad, kad se sunce potpuno diglo na is¬ 
točnom nebu, uviđam neshvatljivost svoga 
položaja. Gdje se to ja nalazim? Kako se 
uopšte krećem? Nije mi jasno. Razmišljam. 
Pokušavam logički zaključivati. Ja uopšte 
sebe ne vidim. Zašto? Sve oko sebe, čak i u 
daljini jasno razaznajem. Jasno je da gledam 
odozgo i da se vrlo lako spuštam u središte 
pažnje. Kako je to moguće? Ne mogu se 
sjetiti bliže prošlosti. Nije ni važno, ovo je 
zanimljivo. 

Vidim odsjaj sunca sa opservatorija na Tre- 
bavi. Duga Njiva ima idealan promatrački 
položaj. Mogu samo zamisliti veličanstve- 
nost pogleda na noćno nebo kada se prospu 
zvijezde iznad Bosanske Posavine! 

Silazim u Modriču, grad ispod Majne. Ne 
mogu da ne uočim kako cjevovod koji spaja 
rafinerije kida posavski pejsaž na dva dijela. 
Dominira okolinom. Na trgu, ispred Dodiko- 
vog spomenika, mnoštvo je ljudi. Protestira¬ 
ju. Blještavost HD panela ukazuje nezado¬ 
voljstvo. Laserski topovi ispisuju parole na 
svim okolnim objektima. »Vratite nam elek- 
tore«, »Slobodna translokacija«, »Dostojan¬ 
stven odabir« i slične parole prikazuju cikli¬ 
čno gibanje mase. Prelazim rijeku Bosnu, 
prelazim autoput. Užurbani transport proteže 
se prema mostu na Savi i dalje prema Sre- 
dancima. Umjetno jezero mini-centrale »Ka- 
luđerac« između Pećnika i Gnionice uvuklo 
se u Vučjak kao neki estuar. 

Ja nisam živ? To moj duh lebdi nad Bosan¬ 
skom Posavinom. Previše je lijepo da bi bio 
predviđeni mi pakao. Možda sam u nekoj 
fazi predziđa? Ali kako sam skončao? Tra¬ 
žim odgovor. Nema ga. Prepuštam se. Iona¬ 
ko ne mogu ništa promijeniti. 

Stoljetna šuma i dalje krasi vučjačke vrhove. 
Nepregledni nasadi suncokreta gotovo su 
opkolili posljednje grupe obnovljenih kuća u 
Bukovici, Višnjiku i Kulini. Matićevi bageri 
i traktori 51 pobijedili su u borbi sa višegodi¬ 
šnje zapuštenim prostorom. Ali su u smrt 


51 Radi se o Stipi Maticu iz Dervente, vlasniku tvrtke M-San. (Opa¬ 
ska A. K.) 


otjerali i mnoga kućna ognjišta. Moju pažnju 
privlače visoki plamenici bosanskobrodske 
rafinerije. Otkako je svoje širenje usmjerila 
na prostor između Kričanova i Močila, rafi¬ 
nerija liči na ljudska pluća. Dva krila jednih 
pluća. 

Između Barica i Kostrša na prostoru sedam 
četvornih kilometara, ne može da se ne pri¬ 
mijeti postrojenje solamih panela. E, bar oni 
nisu nezadovoljni ovim klimatskim promje¬ 
nama koje su nas zadesile. Oni su iskoristili 
ove nesnosne vrućine da proizvedu elek¬ 
tričnu energiju. 

Zašto se uopšte Bijelo Brdo zove tako? Šta 
je ovdje bijelo? Selo je razvučeno i da nije 
kamenoloma, teško bi išta bilo bijelo. Iz 
njega se diže bijeli dim nastao obradom vap¬ 
nenca. Spuštam se opet prema rijeci Savi. 
Mjesto je sabijeno na njenoj obali, kuće kao 
da su jedna drugoj u avliji. Dubočac. Kao da 
ga Majevica i Bijelo Brdo istiskuju u rijeku. 

Osjećam neku toplinu. To je prvi stvarni 
osjećaj od početka putovanja. 

Sunce, koje se već visoko podiglo, grije mi 
lice. Pokušavam se zaštititi rukom, ali ruku 
ne vidim. Čujem lupu i osjećam snažnu bol 
u desnoj ruci. Dok se sunce snažno probija 
kroz prozor, vidim da sam lupio rukom po 
radnom stolu. Ipak je ovo bio samo san. 
Prilično stvaran san. Stvarnost je ono što 
postoji, a ostalo - let, zagrobni život - 
ljudska je fikcija. ■ 



Predvečerje na Savi. (Foto: Mato Bičvić.) 

Mr. sc. Anto Knežević 

Predsjednik Udruge »fra Grga Vilić« 

Putovanje Posavinom 2030. 

Došao mi je u posjet kanadski student Mi- 
chael White. Ovaj protestant srednje dobi ra¬ 
di doktorsku holodisertaciju o »duhovnoj si¬ 
tuaciji u Bosanskoj Posavini«. Terenski rad 
je dio disertacije. Ja pratim Michaela kao 
suradnik na vjerskim projektima u Posavini. 

Isključujem svoj holoprevoditelj. Želim s 
Michaelom razgovarati na engleskom. Sje¬ 
dam na suvozačevo mjesto. Čim je Michael 
sjeo, automatski se uključuju HPS ( holo-po- 
sitioning system), sigurnosni pojasevi i stak¬ 
la sa UV zaštitom. Novi model auta na sun¬ 
čevu energiju nema upravljača. Sve se oba¬ 
vlja uz pomoć sustava prepoznavanja glasa. 
Michael kaže da želi voziti sporo kako bi 
mogao razgledati prirodu i ljude. Krećemo. 

Dok se vozimo, Michael uključuje hologlaz- 
bu. To je stara američka pjesma Bette Mid- 
ler God is watching us from a distance 
(»Bog promatra nas iz daljine«). 52 Dok u au¬ 
tu odjekuje glas pjevačice, na trodimenzio¬ 
nalnom ekranu vidi se sićušan planet Zemlja 
promatran iz svemira. Izgleda poput plavi- 
časte lopte na kojoj ljudi žive u skladu i miru. 
Što se svemirski promatrač više približuje, 
stvari se na Zemlji zamršuju: sklad se mije¬ 
ša s neredom, a mir s ratom. Pjevačica zavr- 
šuje pjesmu mijenjajući rečenični naglasak: 

Bog promatra nas 
Bog promatra nas 
Bog promatra nas 

iz daljine. 

Posavski se krajolik mijenja iz minute u mi¬ 
nutu. Ispucalu, suhu zemlju smjenjuju bujna 
polja zasađena cvijećem i organskim povr¬ 
ćem. Biljni svijet buja jedino ispod skupih 
stakala sa UV zaštitom. Vodoravna stakla 
nalaze se na visini od 25 metara iznad tla. 


52 Pjesma se može poslušati na službenom video-snimku na 
http://www.voutube.com/watch?v=OKzd2Wh3xNk . 


Polovina Posavine živi u obilju, pod stakle¬ 
nim zvonom, s posebnim navodnjavanjem. 

Druga polovina Posavine prži se na žesto¬ 
kom suncu. Ispred kuća na vrelom suncu 
tumaraju tamnoputi ljudi. Nisu to ni dose¬ 
ljeni Libijci ni Egipćani. To su preplanuli 
domaći Posavljaci od kojih većina ima rak 
kože (od ultraljubičastih zraka sunca). Oni 
nemaju novca da kupe staklo sa UV zaštitom. 

Vozimo se posavskom ravnicom. Iza nas 
ostaju šuma za šumom, njiva za njivom. 



Posavska livada i šuma ujesen (2013.) 


Ulazimo u selo. Auto usporava vožnju. Mi¬ 
chael otvara prozor. Želi svojim ušima čuti 
razgovor prolaznika i otkriti kojoj vjerskoj 
zajednici pripadaju. Michael je doputovao u 
Bosnu sa solidnim predznanjem. Izvana do¬ 
piru riječi »Pomoz' Bog, Stevo!« kojima 
postariji muškarac pozdravlja svoga susjeda. 
Michael se okreće prema meni i sa samo¬ 
uvjerenim osmijehom kaže: »This is a Serb- 
ian Orthodox village!« (Ovo je selo pravo¬ 
slavnih Srba!) 

Odgovaram da stvar nije baš tako jedno¬ 
stavna. Objašnjavam da je, u prošlosti, to 
uistinu bilo veliko pravoslavno selo. Jedne 
su novine iz 2009. godine zapisale: »Obudo- 
vac je najveće srpsko selo ne samo u opštini 
Šamac, nego i cijeloj Bosanskoj Posavini«. 53 
Ipak je selo počelo izumirati. Domaći sin, 


53 Vesna Orlović, »Obudovac: veliko srce Posavine«, Posavina 
(Brčko), august/kolovoz 2009., str. 36. 

Obudovčanin Ilija K. Pavlović, s tugom je 
zapisao prije 18 godina (2012.): 

»Nema svadbi, nema rađanja, a ni kršćenja, samo sa¬ 
hrane. Očito selo odumire krupnim koracima. Možda 
se ipak neko pobrinuo da sahrani i moje rodno selo, 
moj Obudovac, jer umiranje u njemu je već odavno 
počelo. Iz dana u dan sve je više zaključanih kuća, a 
sve manje kuća u kojima ima neka živa duša. Ubrzo 
će pokopati i moje selo. Jedino što će mi preostati je 
da mu činim opijelo. Potrudiću se da mu priložim po- 
men i otračim zadušnice, a spomenik sam već nare¬ 
dio da se podigne i osvješta. Vječna mu pamjat!« 54 

Za Obudovac je saznao jedan ruski bogataš i 
istinski pravoslavni vjernik iz Sibira. Zove 
se Vladimir Šohin. On je odlučio kupiti 
cijeli Obudovac. Nastanio se u selu i oženio 
Obudovčankom. (Ona je, nažalost, preminu¬ 
la 2025. godine.) 

Kada je kupio Obudovac, Vladimir je na 
ulazu u selo podigao veliki spomenik s nat¬ 
pisom: »Opi-El-Oh«. To je pomodan način 
pisanja riječi »Opijelo« (srpski OI1HJEJIO). 
Način pisanja podsjeća na japansku igricu 
»Yu-Gi-Oh« (kojom se Vladimir odušev¬ 
ljavao u djetinjstvu). Naziv sadrži i jedno od 
hebrejskih imena za Boga (El). Budući da 
zakoni EU dopuštaju kratice do šest slova, 
Vladimir je tražio (i dobio!) posebno odo¬ 
brenje za kraticu od sedam slova. 

Nažalost, Obudovac je danas (2030.) opust¬ 
jelo mjesto sa nekoliko domaćih staraca i 
starica. Prolaznik koji je rekao »Pomoz' Bog, 
Stevo!« nije bio Obudovčanin, nego trodi¬ 
menzionalni proizvod holografije. Zahvalju¬ 
jući Vladimirovim naporima, Obudovac je 
pun holo-Obudovčana. 

Umorni posjećujemo ruskog vlasnika Obu- 
dovca. Vladimir je istinski kršćanski vjernik, 
ali i zaljubljenik u tehnologiju. On pruža 
besplatne usluge onima koji traže najdublju 
duhovnu istinu. Rusi to nazivaju SoroncKa- 
TejibCTBO, što znači bogotražiteljstvo. 


54 1/lnnja K. naBJioBMfi, Mocm y npouinocm (Moapnna: CpncKM 
KyjvrypHM pemap, 2012.), str. 117. 


Vladimir nas dovodi do prostrane gostinjske 
sobe. Zove se »Odaja duhovnosti«. U njoj se 
odvijaju razgovori o najtežim duhovnim 
pitanjima. Umorni Michael ulazi u odaju. 
Nakon petnaestak minuta vraća se sijajući 
sav u licu. Pitam ga kako je izgledalo traže¬ 
nje Boga u Bosanskoj Posavini. On odgova¬ 
ra da je bilo onako kako je to predvidio 
jedan Amerikanac koncem 20. stoljeća: 

Opet u svojoj sobi, sklupčan na podu, postao sam 
kao u magli svjestan jednoličnoga glasa s mojega 
radnog stola: 

»Ovdje Bog. Ima li ikoga s kim biste željeli raz¬ 
govarati? S Allahom, Krišnom, Jahvom, Kristom ili s 
bilo kojim drugim bogom?« 

»Ja moram znati da postojiš. Osjećam se tako na¬ 
puštenim.« 

»Za napuštenost je dobar Krist, Sin. Onda, je li On 
Vaša želja?« 

»Da, u redu.« 

»To će koštati 95 dolara po minuti.« 

»Devedeset pet dolara?« 

»Hajte, molim Vas, ovo je prava stvar: punokrvni 
bogodoživljaj uz bezuvjetno jednomjesečno jamstvo 
da će novac biti vraćen ukoliko niste zadovoljni. Vi to 
[bogodoživljaj] dugujete sebi. [...]« 

Devedeset pet dolara je pretjerano mnogo, ali sam 
se svejedno ukopčao. Suočen s tom egzistencijal¬ 
nom pustoćom (ili je to prividnost?), smatram da 
svatko mora imati jednoga boga. 55 

Vladimir nas poziva da do sutra budemo nje¬ 
govi gosti. Prihvaćamo ljubaznu ponudu. 
Kaže da će nama i protostavroforu Đoki 
Laziću iz sela Miloševac večeras »pokazati 
iznenađenje«. Dodaje da je to iznenađenje, 
kao plod jedinstva istočnih i zapadnih crka¬ 
va, njegov dar svijetu za dvije tisućitu godi¬ 
šnjicu Kristova uskrsnuća. 

Blagujemo večeru. Michael pita Vladimira 
koja mu je molitva najdraža. Ovaj odgovara 
da je to molitva Filareta, metropolita mos¬ 
kovskoga čudotvorca: »Gospode, ne znam 
što da molim od Tebe. Ti jedini znaš što je 
meni potrebno. Ti ljubiš mene više nego što 
ja umijem ljubiti sebe. Oče, daj sluzi Tvoje- 
mu ono što ja sam ni iskati ne umijem.« 


55 Tom Dworetzky, »Varieties of religious experience: The Church 
of the Ali Net - a Virtual house of vvorship«, Omni, lipanj 1994., 
str. 22. Prividnost = virtuality. 

Nakon večere, kada se posve smračilo, oko 
22 sata, izlazimo pred obudovačku Crkvu 
Rođenja Presvete Bogorodice. Vladimir ka¬ 
že da će se cio svečani događaj u stvarnosti 
moći vidjeti jedino na području Obudovca. 
Međutim, događaj će preko posebnog holo- 
kanala pratiti i nekoliko pravoslavnih i kato¬ 
ličkih ustanova, kao i Institut za ekumeni¬ 
zam, Taoistički centar iz Doboja te Budis¬ 
tički institut u Brčkom. Holoprijenos je 
omogućen zahvaljujući susretljivosti Ko- 
privljanskoga radija pokraj Modriče. (Kopri- 
vljanski je radio zadržao svoje staro ime iz 
poštovanja prema tradiciji, ali sada posjedu¬ 
je najsuvremeniji holokanal za prenošenje 
lokalnih vijesti.) 

Događaj je započeo kada je Vladimir pri- 
stisnuo dugme svojega holouređaja. Zrakom 
zatrepere anđeoski glasovi koji slave Boga 
na - starocrkvenoslavenskom jeziku! U is¬ 
tom času na obudovačkom nebu, točno iznad 
crkve, pojavljuje se snop laserskih zraka. 
Laserske zrake na nebu tvore crvenkast 
okvir unutar kojega naizmjenice trepere bije¬ 
la i tamna slova molitve »Tebe Boga hvali¬ 
mo«. Slova izgledaju ovako: 


flfa MMMBH 

Oko zvonika crkve lebdi dvanaest milozvuč¬ 
nih anđela. Odozgo, iz zraka, polagano se 
spuštaju valovi miomirisa na nas četvericu: 


Vladimira, protu Doku, Michaela i mene. 
Dok poput laganih pahuljica na nas naizmje¬ 
nično padaju mirisi ružmarina, ljiljana i 
lavande, sve treperi od punine i miline. 

Ujutro odmorni nastavljamo putovanje. Auto 
pita: Destination? (»Odredište?«) Odgova¬ 
ram da je odredište franjevački samostan 
Dubrave pokraj Brčkoga. U samostanu živi 
skupina katoličkih redovnika. Oni poštuju 
vjersku tradiciju. Mole se i rade u raznim 
projektima. Neki sudjeluju u međunarodnom 
projektu »Prevođenje načina života«. 

Voditelj projekta pojašnjava da projekt po¬ 
lazi od činjenice da se 1960-ih dogodio 
jezični raskid s kršćanskom tradicijom. To se 
dogodilo zbog novoga načina života. Napu¬ 
štanje tradicionalne poljoprivrede značilo je 
ujedno i nerazumijevanje kršćanskih teksto¬ 
va poput Matejeva evanđelja (3:12) koje 
ovim riječima najavljuje Spasiteljev dolazak: 

»U ruci mu vijača, pročistit će svoje gumno i skupiti 
žito u svoju žitnicu, a pljevu spaliti ognjem neugasi¬ 
vim«. 

Mlađi naraštaji Posavljaka, kaže voditelj 
projekta, ne znaju što znače riječi »vijača«, 
»gumno« i »pljeva«. 

Nakon uspješno završenog projekta »Prevo¬ 
đenje načina života«, samostanska je zajed¬ 
nica dobila financijska sredstva za drugi pro¬ 
jekt. Novi projekt se zove »Prevođenje vjer¬ 
skog života«. (Ovaj projekt podupire i Vati¬ 
kanska banka.) Njegov je cilj ponuditi ne sa¬ 
mo jezično točan, nego i vjerski ispravan 
prijevod ključnih kršćanskih istina u druge 
svjetske vjere (islam, židovstvo, budizam i 
taoizam). Sudionici projekta polaze od pita¬ 
nja: 

Ako se izraz »kruh naš svagdanji« iz molitve Očenaš 
može prevesti na jezik Kineza kao »riža naša svag¬ 
danja«, mogu li se i osnovni stavci kršćanske vjere 
prevesti na jezike ne-kršćanskih vjera? 

Istraživači su krenuli od pretpostavke da se 
temeljni stavci jedne univerzalne vjere mo- 

raju moći točno i istinito prevesti u drugu 
vjeru koja polaže pravo na univerzalnost. 

Naša posljednja postaja je franjevački samo¬ 
stan u Tolisi kraj Orašja. Želimo pogledati 
Muzej Bosanske Posavine koji djeluje pri 
samostanu. 



ii \ 

Crkva i samostan u Tolisi. (Foto: Perica Dujmenović.) 


Gvardijan je srdačan. Kaže da imaju jedan 
od najsuvremenijih muzeja u Europi. Micha- 
ela zanima zadnji rat (1992.-1995.), čije se 
posljedice osjećaju i 2030. godine. 

Ravnateljica muzeja, Kristina Čustonjić, po¬ 
nosno kaže da su upravo završili dosad naj¬ 
opsežniju holodatoteku o tom ratu. U muzej 
je prenesena i arhivska građa o Bosanskoj 
Posavini koja je donedavno bila smještena u 
Državnom arhivu RH u Slavonskom Brodu. 
Kristina nas vodi u veliku, dobro osvijet¬ 
ljenu prostoriju i kaže: »Ovdje, Michael, 
možete dobiti točan odgovor na bilo koje 
pitanje o tom ratu.« 

Michael sjeda na izrezbaren stolac naprav¬ 
ljen od oraškoga abonosa. Stolac je prekri¬ 
ven izvornim posavskim vezom. Michaela 
zanima koji su srpski dužnosnici spominjali 
Posavinu pred početak ratnih djelovanja. 

Holouređaj odmah aktivira holofdm telefon¬ 
skog razgovora vođenog 15. veljače 1992. 
između Radovana Karadžića i Dobrice Ćosi- 
ća. Nekoliko centimetara iznad velikoga sto¬ 
la pojavljuju se dvije kugle od raznobojnog 
svjetla. U njima se vide likovi Radovana Ka¬ 


radžića i Dobrice Ćosića. Situacije su uma¬ 
njene u prostoru (likovi su visoki oko 25 
centimetara). Vide se i predmeti oko njih, u 
njihovim odvojenim prostorijama. Sve izgle¬ 
da kao u stvarnosti, sa svim pratećim zvuko¬ 
vima. Pred našim se očima odvija telefonski 
razgovor između dvojice muškaraca iz 1992. 
godine: 

Ćosić: A dobro, Muslimani i ne pokušavaju da genera- 
lizuju svoj prostor. 

Karadžić: Ma i ne pokušavaju, a oni imaju dobro inte- 
grisan prostor u centralnoj Bosni koji je stvarno 
najbogatiji i najrazvijeniji, to je Visoko, Zenica, onda 
gore Tuzla, onda ona Gračanica, Lukavac i tako 
dalje taj, to... 

Ćosić: Da, bogati, oni imaju jaku industriju. 

Karadžić: Da, da, oni tu dobro stoje u tome. Hrvati isto 
imaju integrisano dole od zapadne Hercegovine do 
centralne Bosne, a u Posavini smo ih mi iskidali, 
međutim, tu se možemo dogovoriti oko pasaža 
nekih, ili nešto ovako. 

Ćosić: Vi ste lepo poljop..., ratari i stočari. 56 

Ravnateljica muzeja pojašnjava da pasaž 
znači »koridor«. 

Zatim nas Gvardijan vodi u drugu, veliku 
prostoriju. Tu se, uza zid, nalazi 3D-holo- 
skener srednje veličine (3 x 3m). Na sjajnu 
površinu skenera Michael stavlja svoju ka¬ 
nadsku putovnicu. U istom času pojavljuje 
se trodimenzionalna kopija na sredini sobe, 
u zraku. Kopija izgleda kao izvorni predmet 
(osim što je bez težine). 

Gvardijan nas obavještava da taj najnoviji 
model 3D-holoskenera ima još neke moguć¬ 
nosti. 57 Primjerice, on može očitavati vjersku 
energiju vezanu uz neki predmet. Pritiskom 
na dugme 3D-holoskenera, oko rubova holo- 


56 Predmet: Razgovor vođen dana 15. 02.1992. između Radova¬ 
na Karadžića i Dobrice Ćosića. Interni broj: CD-5-30-11/01/006. 
Zapadne su službe prisluškivale i snimale telefonske razgovore 
između vodećih dužnosnika i časnika s područja bivše Jugo¬ 
slavije. Snimljeni razgovori su korišteni kao dio dokaznog mate¬ 
rijala za Haaški sud. Zvučni snimci uz prijepise na hrvatskom 
(bosanskom, srpskom) i engleskom jeziku dostupni su pri 
http://www.domovina.net/tribunal/paae 006.php . 

57 3D-skeneri i infracrveni senzori razvijeni su još početkom 2010- 
ih godina. Vidjeti Rakesh Sharma, »A New Scan For 3D 
Printing And Augmented Reality«. Dostupno 15. 10. 2013. pri 
http://www.forbes.com/sites/rakeshsharma/2013/1Q/15/a-new- 

scan-for-3d-printinq-and-auqmented-realitv/ . 

skeniranog predmeta (a ne holoprojekcije) 
pojavljuje se sjajni odbljesak (poput isijava- 
nja na 2D-elektrofotografiji). Debljina od¬ 
bljeska pokazuje količinu (dubinu) vjere ve¬ 
zane uz predmet. 

Michael me pita imam li sa sobom neki vjer¬ 
ski predmet. Na ovo duhovno putovanje po¬ 
nio sam krunicu 58 moje pokojne majke. Po¬ 
lagano spuštam krunicu na površinu holo- 
skenera. U tom času cijela prostorija zabli¬ 
sta kao da u njoj gori vatra. »Mama je uisti¬ 
nu vjerovala u Boga«, prošaputa Gvardijan. 

Razmišljam u sebi: koliko bi tek zasvijetlio 
zid stare posavske kuće u kojoj su svaki dan 
svi ukućani molili? 59 ■ 



Starinska posavska kuća. (Snimljeno 2012.) 


58 Hrvati katolici u Bosanskoj Posavini imaju pet riječi za nanizana 
zrnca koja služe za brojenje molitava: krunica, čislo, očenaši, 
patrice i brojanica. (Krunica obično ima 59 molitvenih zrnaca.) 
Pravoslavni Srbi nazivaju svoja molitvena zrnca vučno i čpoja- 
Huu,a (ruski: h^tkh; također BepBmja i starija ntcTOBKa). Pravo¬ 
slavne brojanice mogu imati 33, 50 ili 100 čvorova i različit broj 
zrna (naprimjer, 5). Muslimani poznaju mali tespih (od 33 zrna) 
i veliki tespih (99 zrna). Osim kršćana i muslimana, molitvenim 
se zrncima koriste i budisti, hinduisti i bahajci (Baha’i). 

59 »Odjednom se u duhu nađemo u sobi stare rodne kuće u vri¬ 
jeme djetinjstva, kada je vatra naložena hrastovim i jasenovim 
cjepanicama koje su, pretvarajući se u plamen, otpuštale samo 
sebi svojstven i tako pamtljiv miris, koji se utapao u zidovima 
blatom oblijepljene i krečom obijeljene sobe. Plamen je kroz 
one otvore puknute vrele [metalne] plate dopuštao igru šara po 
unutrašnjosti večernjim sumrakom obavijenoga i tek okrečenog 
"duvara" koji je godinama stvarao naslage slične onima koje 
nalazimo u kanjonima prastarih planina, ostavljajući istovreme¬ 
no u njihovim porama slojeve molitava izrečenih preko usana 
naših roditelja i nas ukućana...« [Preč. Jakov Filipović, dekan 
Doborskog dekanata, »0 Posavskoj enciklopediji «, Uz Enci¬ 
klopedijski rječnik Bosanske Posavine Ante Kneževića. Pose¬ 
ban otisak. (Jošava kraj Odžaka: autorova naklada, 2013.), str. 
4.] 

(projekt broji 

Publikacija (časopis) Udruge građana »fra Grga Vilić« 

Predsjednik Udruge 

mr. sc. Anto Knežević 
email: antoknez@gmail.com 

Predsjednik skupštine Udruge 

Miro Sirovina 

Dopredsjednik skupštine Udruge 

mr. sc. fra Petar Andrijanić 

Upravni odbor Udruge 

Jozo Blažević Jokan ■ Anto Knežević (predsjednik) ■ Ivo 
Lubina Dino ■ dr. med. Matija Knežević-Marković ■ fra Petar 
Matanović ■ inž. Pavo Vilić ■ fra Anto Zrakić 

Tajnica Udruge 

Anela Tipura 

email: a_nela_1986@hotmail.com 

Nadzorni odbor Udruge 

Mijo Ćosić, dipl. ing. ■ Ivo Matić, dipl. pravnik ■ 

Suljo Tahirović, dipl. ing. polj. 

Sud časti Udruge 

Tomislav Božić, dipl. pravnik ■ 

Ilija Džepina, Univ. spec. mech. dipl. ing. ■ 
fra Mladen Jozić 

ID number Udruge: 4254124190009 
Beneficiary Bank: Raiffeisen Bank dd BiH 
Bank Address: Zmaja od Bosne bb, Sarajevo, BiH 
Bank account number: 1610250029510066 
Swift Code: RZBABA2S 
I BAN Code: BA391611250000640197 
Full beneficiary name: Fra Grga Vilic Udruga gradjana 
Full beneficiary address: Potocani bb Odžak 

Projekt »Bosanska Posavina 2030.« uređuju: 

Prof. dr. Ivo Grgić (recenzija i uvod) ■ mr. sc. Anto Knežević 
(urednik) 

Tisak 

Promedia, Modriča 
email: promedia.rs@gmail.com 

Fotografije 

Uza svaku sliku (osim slika suradnika) naznačen je autor ili vlasnik. 
Ako ime nije navedeno, fotografiju je snimio predsjednik Udruge. 

Logo Udruge 

Goran Bačić 

Mrežna stranica 

www.fra-grga-vilic.com 

email 

a_nela_1986@hotmail.com 

Adresa 

Društveni dom Jošava 
Potočani bb ■ 76290 Odžak 
Bosna i Hercegovina 

